Bukedde Online - Gavumenti eyongezza omusolo ku bidduka\nGavumenti eyongezza omusolo ku bidduka\nPookino olutuuziddwa n'alaalika okufaafaagana n'ababba ettaka\nGwe balumiriza okutta abantu mu Kampala mu...\nAdded 11th July 2014\nGAVUMENTI erinnyisizza omusolo gw’ebidduka okutandika n’omwaka gw’ebyensimbi guno okuli ogwa bodaboda, loole, takisi n’emmotoka ezaabuyonjo.\nEmiwendo emiggya egya buli mwaka kuliko: ttakisi evudde ku 125,000/- kati esasula 153,000/-, bodabooda evudde ku 40,000/- wabula nga zirimu emitendera; waliwo ezigenda okusasula 46,000/- okutuuka ku 53,000/- okusinziira ku bunene bwa yingini.\nMmotoka eyabuyonjo nga Saloon etikka abantu 5 evudde ku 63,000/- okudda ku 68,000/-, endala ezaabuyonjo ezitikka abantu okutuuka ku 14 nga tezikola takisi kati esasula 78,000/-.\nKabangali etandikirwako nga Sahara oba bu lukumi mu bibiri kavudde ku 60,000 kati esasula 67,000/- kyokka zigenda zirinnya nga ku Sahara, n’eziddirira okutuuka ku 90,000/- . Loole okuli Elef, Ttipa Forward, Fuso, Tata ne loole ezigwa mu kiti kino zisasula okuva ku 114,000/- okutuuka ku 192,000/-\nBbaasi etikka abantu 60 evudde ku 352,000/- kati esasula 480,000/- Coaster esembayo obunene yakusasula 227,000/- era n’ebika bya mmotoka ebyenjawulo zongezeddwa.\nOkwongeza sente zino kizze nga waakayita omwaka gumu okuva gavumenti lwe yayongeza omusolo gwa Stamp Duty mu mwaka gw’ebyensimbi 2013/2014.\nAmateeka ga Uganda galagira ku bidduka okusasula yinsuwa ya 3rd Party ey’obuwaze ku bidduka eby’obwannannyini, ebyebitongole n’ebirala ebikozesebwa emirimu gy’obusuubuzi kyokka tekwata ku mmotoka za Gavumenti.\nOmukugu mu kibiina ekigatta kkampuni za Yinsuwa mu ggwanga ekya Uganda Insurers Association (UIA) Nasser Matovu yagambye nti yinsuwa ya 3rd party ekoma ku kuliyirira abeera afudde oba alumiziddwa ng’ekidduka kifunye akabenje kyokka teriyirira bintu birala byonoonekedde mu kabenje ako okuli n’ekidduka kyennyini.\nAyongerako nti sitiika za yinsuwa ku mitendera egy’enjawulo zaakyusiddwa mu ndabika okutangira okuzijingirira kyokka ng’ebidduka ebikyaliko enkadde zikyakola okutuusa nga bannannyini byo bazzeeyo ne bazizza buggya.\nGAVUMENTI EWEZE EZAAFULUMA MU 2006 OKUDDA EMABEGA\nGavumenti egambye nti okutandika n’omwaka ogujja egenda kukkiriza mmotoka zokka ezaakolebwa okuva 2007 okutuusa kati. Tegenda kuddamu kukkiriza basuubuzi kuyingiza mmotoka nkadde zitali za kiseera ekyo.\nAkulira NEMA, Dr. Tom Okurut bino yabitegeerezza mu kakiiko ka palamenti ak’ebyobulamu n’agamba nti mmotoka enkadde ezivugibwa mu ggwanga ze zisinze okuvaako okwonoona empewo kubanga omukka gwe zifulumya gwa butwa.\nYagambye nti mu kiseera kino, URA emmotoka enkadde eziggyako omusolo gwa bitundu 20 ku 100 ng’enkola eno gavumenti yali yaakuyambako kuziyiza kuyingiza mmotoka enkadde ennyo mu ggwanga kyokka kati basazeewo kuziwera.\n“Tetuyinza kuddamu kukkiriza mmotoka ezaakolebwa mu 1990 okuyingira mu ggwanga. Oyo tekinologiya mukadde nnyo avaako okukosa obulamu bwa Bannayuganda n’obutonde bwensi” Dr. Okurut bwe yaggumizza.\nYayongeddeko nti omukka omucaafu, ogw’obutwa ogwonoona empewo abantu gye bassa mu Kampala ogusinga guva mu mmotoka enkadde ezeetaaga okuwera mangu.\nGAVUMENTI ESAAGA – BASUUBUZI BA MMOTOKA\nAbasuubuzi ba mmotoka baategeezezza mu New Vision eyafulumye ku Lwokuna nti Bannayuganda tebasobola kugula mmotoka ezaakolebwa okuva 2007 okutuusa kati kubanga za buseere era babuusabuusa oba ekiragiro kino gavumenti eneekiteeka mu nkola kubanga emmotoka enkadde ezifunako omusolo mungi.\nBw’oba olina ky’oyogera ku musolo ogwongezeddwa ku yinsuwa z’emmotoka, genda mu ssimu yo w’owandiikira obubaka owandiike ekigambo AMAWULIRE, teekako erinnya lyo, oweereze ku 8338. Mu ngeri y’emu, tuwe endowooza yo ku mukutu gwaffe ogwa Bukedde ku facebook: www.facebook.com/bukedde.ug\nKCCA eyongezza emisolo n'empooza mu kibuga\nTakisi ekyalimu ssente?


Bukedde Online - Ku mukazi n'omusajja ani asinga okunyumirwa akaboozi k'oku makya?\nKu mukazi n'omusajja ani asinga okunyumirwa akaboozi k'oku makya?\nAbasajja bagamba sibasanyusa\nEbitta mmuudu mu bakazi bwe bazaala\nSooka omuwembejje ng’omukutte okumala akaseera era buli kimu kikwate\n‘Zuukuka naawe..’ Abaagalana nga bawummuddeko mu kisenge. Kirungi naawe n’ofuna ku budde mu kisenge okwongera okunyweza omukwano gwammwe.\nABAKETTANIRA obuwoomi bwako babugeraageranya ku keeki ekoleddwa mu ‘cokuleeti, omubisi ogukamuddwa mu bibala oba kacaayi akateereddwaako akatangawuzi akaganda!\nKano ke kaboozi k’oku makya akanyumizibwa ng’obudde bunaatera okutangaala.\nAbakanyumirwa bagamba nti bw’okanyumya olunaku lukutambulira bulungi, kakkakkanya ebirowoozo, tobaamu kuwankawanka kwonna era olunaku olumala oli musanyufu bya nsusso.\nKU MUKAZI N’OMUSAJJA ANI ASINGA OKUKAFUNAMU?\nAbakugu mu bya ssaayansi n’enkola y’omubiri gw’omuntu bagamba nti akaboozi kano kasinga kunyumira basajja kubanga buli musajja afuna obwagazi mu budde bw’oku makya nga yaakasisimuka.\nEra omusajja ne bw’aba akaluubirizibwa mu kucamuka, mu budde bw’oku makya yeesanga ng’obusajja bucamuse, era nga teyeetaaga kufuba nnyo.\nBagamba nti essaawa we ziwerera 11:00 ez’oku makya, omusajja ne bw’aba tannazuukuka, kawagamubiri (hormomes) ziba zaatandise dda okukola era obwagazi abeera na bungi okusinga essaawa endala yonna mu lunaku.\nKino kibaawo kuba empulizo ze naddala ez’omu bwongo ezifuga obwagazi ziba zikola mu budde bw’ekiro ne zeeyongerera ddala, era w’azuukukira kiba mulaala ng’agaludde.\nWadde omukazi naye bw’awummula kawagamubiri (hormones) nazo zikola, omukazi n’afuna obwagazi naye obwagazi bw’afuna buba butono ddala bw’ogeraageranya ku bw’omusajja.\nEkirala ekiremesa abakazi okunyumirwa akaboozi k’oku makya, bwe baba baakazuukuka beeraba nga tebasaanidde oba si bayonjo ekimala okusobola okunyumya akaboozi.\nAte era engeri ebinywa eby’obukyala gye bikwatagana n’ebinywa ebifulumya omusulo, omukazi okumuzuukukira nga tannafuuyisa ayinza obutanyumirwa kuba oyinza okumutandika ate ng’ayagala kufuuyisa, olwo n’anyumya akaboozi ng’alinda kimu omale agende yeeteewuluze.\nEno y’ensonga lwaki bwe muba baakunyumya akaboozi kano, omusajja oteekeddwa okuyamba munno naye afune obwagazi mulyoke munyumirwe;\nEbimu ku by’oyinza okukola okuteeka omukazi mu muudu y’akaboozi k’oku makya;\nWeewale sitayiro ezinaabaleetera buli omu okussiza munne omukka gw’omu kamwa. Mukozese ezo ezitabeetaagisa kwetunuulira, mujja kunyumirwa.\nEMIGASO GY’AKABOOZI K’OKU MAKYA:\n1 Kakola nga dduyiro era bwe mukanyumya obulungi kagolola ebinywa ne koogiwaza n’obwongo.\n2 Engeri gye katera okubeera ak’amangu, buli omu asigala alowooza ku munne olunaku lwonna ekyongera okunyweza omukwano gwammwe.\n3 Kakola nga kacaayi k’oku makya kuba kasumulula obwongo n’omusaayi ne gutambula bulungi era akamwenyumwenyu tekaggwa ku matama g’oyo eyakanyumizza.\n4 Kakola ng’eddagala okutangira endwadde naddala eziyinza okukwata omubiri olw’obukoowu, kubanga kalina engeri gye kakuzza obuggya buli lw’okanyumya.\n5 Akaboozi k’oku makya kakkakkanya ebirowoozo ne kakumalako situleesi yonna, n’otandika olunaku ng’oli bulungi.\n6 Kakola nga vitamiini okuziyiza endwadde naddala ez’ekika kya yinfekisonizi ezandikulumye mu lunaku.\n7 Ani atayagala kutandika lunaku ng’amazeemu akagoba? Jjukira kino buli lwe kibaawo omubiri gukkakkana era n’olususu ne lunyirira.\n8 Olw’okuba muba temwambadde, kibanguyira okwesanyusa nga tewali asoose kutawaana ng’ayambula munne.\n9 Akaboozi k’ekika kino kongera okukakasa munno nti okyamwagala era tomwenyinyala kubanga osobola okwegatta naye nga tasoose kunaaba.\n10 Kaamukisa. Abasajja abasinga bagamba nti akaboozi k’oku makya kasumulula emikisa kubanga agenda okuva awaka ng’asanyusizza mukyala we ate nga naye musanyufu era ebigambo omukyala by’abeera amugamba olw’essanyu biba birungi era bimuwa omukisa anti kasita omukyala akuwa omukisa gw’oku makya buli ky’okwatako kitambula bulungi.\n11 Omukazi abeera n’agemugga mangi engeri gy’aba awummudde ekimala mu budde bw’ekiro, ekitabaawo naddala nga mwegasse mw’akayingira obuliri kubanga omubiri gw’omukazi guba gukyali mukoowu nga kizibu okufuna agemugga agamala.\n12 Kawagala obwongo kuba busumulukuka era bw’okanyumya emirimu gijja kukutambulira bulungi olunaku lwonna. Mary Nampijja abuulirira abafumbo agamba nti bw’omanya nga munno anyumirwa akaboozi k’oku makya tokamumma, kuba ajja kusigala ng’akalowoozaako, oluusi ekiyinza n’okuleeta obwenzi.\nAgattako nti okunoonyereza kulaga nti abantu 90 ku 100 baagala nnyo akaboozi k’oku makya era nga kiraga nti abasinga okukakozesa bakuumye omukwano gwabwe nga tegukaddiwa.\nAgamba nti nga tonnakanyumya olina okukakasa nti gw’ogenda okukakola naye akaagala era bw’aba takaagala tomukaka.\nKino osobola okukitegeera ng’omulaba engeri gy’atunulamu n’engeri gy’akukwatakwatako bw’aba mukazi ayinza okukukwata mu kifuba nga bwe yeekyusa, oba ku birevu ate omusajja asobola okukukwata ku mabeere, mu kiwato oba ebisambi n’omanya ky’ayagala.


Bukedde Online - Amagye gakubaganye amasasi olwa Mbabazi\nOwa Poliisi asindikiddwa ku Alimanda\nWABADDEWO okusattira amasasi bwe gavuze abaserikale abakuuma Christine Umuhoza Mbabazi eyali muninkini w’omugenzi Felix Kaweesi bwe baasowaganye n’abajaasi abalala emmundu ne zivaayo. Mu kanyoolagano kano, omukuumi wa Mbabazi eyategeerekeseeko erya Albert yakubiddwa amasasi.\nYabadde asigadde mu mmotoka nga banne bawerekedde Mbabazi mu ddwaaliro lya Agali Top Clinic e Mutundwe, ewa Dr. Nelson Mutyaba. Bino, byabaddewo ku Lwomukaaga ku ssaawa 12:00 ez’akawungeezi.\nBwe baatuuse ku ddwaaliro, abakuumi ababiri baavuddemu ate munnaabwe n’asigala mu mmotoka. Obutatiisa bantu, emmundu baazirese mu mmotoka ne Albert ng’azikuuma n’emmotoka ne bagitwala emmanju w’emu ku nnyumba eziriraanye eddwaaliro. Abasajja abagambibwa okubeera aba LDU abakuuma ekitundu, Albert baamusanze mu mmotoka ng’asowodde ne bamulagira okubawa emmundu.\nKigambibwa nti bwe yalabye abamusaba emmundu ba LDU, yabayisizzaamu amaaso era yabadde tannamalayo by’abagamba nga bw’ali omuserikale, omu n’amubandagaza essasi mu kugulu. Embeera yabadde ya bunkenke e Mutundwe, eyaleetedde abatuuzeokwesibira mu mayumba gaabwe n’okubuna emiwabo olw’okubwatuka kw’amasasi mu kitundu.\nJoyce Luyima, omu ku baabaddewo ng’amasasi gavuga agamba: Emmotoka eyakubiddwa amasasi z’ezino ezaakazibwako erya 100, nnamba UAM 356P. Yabadde eyimiridde emabega w’edduuka ly’omutuuze omu eriri e busukkakkubo w’eddwaaliro lya Agali Top Clinic.\nMwabaddemu omusajja ng’atudde ng’ali mu ngoye za bulijjo, naye nga kirabika alina abantu baalinze. Tetwategedde bulungi buzibu bwabaddewo, wabula twalabye abantu bali mu ngoye za bulijjo nga bali ku mmotoka ekyaddiridde kubwatuka kwa masasi ne tubuna emiwabo ate abalala ne tudda mu bumooli okulaba ekigenda mu maaso.\nAbasajja abaabadde munda mu kalwaliro baafulumye nga bawanise emikono waggulu ne kaadi z’emirimu gyabwe ne batandika okwennyonyolako. Twagenze okulaba nga baggyamu omusajja mu mmotoka nga bamuyingiza mu kalwaliro nga yenna atiriika musaayi, nga bamukubye amasasi mu kugulu, awo ebyaddiridde tetwabitegedde, anti ng’abaserikale okwabadde abamagye abali mu yunifoomu ne leeya, LDU nga bateevuunya nga munyeera ng’oyinza okulowooza waliwo omuyeekera, ate ng’emmundu zonna ziri bulindaala.\nAbatuuze bakung’aanye okulaba ekigenda mu maaso, omulwadde ne bamulemera mu kalwaliro nga tewali muntu akkirizibwa kuyingirayo olw’obukuumi obw’amaanyi obwabaddewo, twakitegedde nkeera nti baaleese emmotoka ne bamutwala ku ssaawa nga ttaano ez’ekiro. Embeera eno eyongedde okuteeka obulamu bwa Mbabazi ku bunkenke n’okweraliikirira nga kati alowooza nti wandiba nga waliwo olukwe lw’okumutta, kubanga yeewuunya engeri abantu gye baamulondodde okukuba amasasi ate nga bakuumaddembe.\nOmu ku ba nnansi abakola mu kalwaliro kano, ataayagadde kumwatuukiriza mannya agambye nti, abantu bano olwamaze okukuba amasasi ne bayingira mu ddwaaliro munda ne batandika okubuuza omukazi eyabadde aweereddwa ekitanda mu kasenge mw’ali. Kyokka abakuumi baabadde bamaze okwekengera olw’okubwatuka kw’amasasi nga bamusibidde mu kasenge ak’enjawulo era baavuddewo tebamulabyeko, ekyatulaze nti wandiba nga waabaddewo ekigendererwa ekirala.\nBbaale Francis, ssentebe wa zooni ya Kweba e Mutundwe we baakubidde amasasi agamba; ekiseera we baakubidde amasasi saabaddewo, bantegeezezza ne nzija nga bimaze okukkakkana. Ebimu ku bye nnawulidde nti waabaddewo aba LDU abaabadde balawuna ekitundu abaalabye emmotoka erimu emmundu ate ng’eyimiridde mu kifo kimu, kwe kutemya ku bakama baabwe abazze ne bakuba amasasi. Ekyewuunyisa, ffe abakulembeze b’ekitundu tetwategeezeddwaako nti waliwo ekintu mu kitundu ate n’ekirala tubasuubira okuba n’obukugu obw’amaanyi okusooka okunoonyereza nga tebannakuba masasi kusasamaza bantu baffe. Shaban Mugyenyi, atwala poliisi y’e Mutundwe agamba:\neyakubiddwa amasasi teyabadde muntu wa bulijjo, mujaasi wa kitongole kya byakwerinda ekya waggulu mu ggye lya UPDF. Waliwo misoni eyabadde egenda mu maaso mu bitongole bya UPDF ebinene, eyakubiddwa essasi yabadde alina omuntu gw’awerekeddeko okufuna obujjanjabi mu bitundu by’e Mutundwe, kyokka mbu waabaddewo omuntu eyatemezza ku kitongole ekirala ne bajja ne bamukuba amasasi mu kugulu.\nBwe baakitegedde nti ba Luganda mu byokwerinda, ne basalawo ensonga zaabwe okuzikwasaganya era ffe nga poliisi ne batulagira tuzibalekere nga tewali kisingako awo kye twabadde tuyinza kwongera mu maaso ne tuzirekera bakama baffeera nsuubira baazitereezezza bulungi n’eyakubiddwa amasasi n’atwalibwa okufuna obujjanjabi.\nDr. Nelson Mutyaba, ow’eddwaaliro lya Agali Top Clinic agamba; ekiseera we baakubidde amasasi saabadde ku Clinic, bankubidde ssimu ne nzija, natuuse nga Albert avaamu omusaayi mungi. Namukozeeko era we baamutwalidde ekiro ng’avudde mu mbeera embi. ABEEBYOKWERINDA BAKUBAGANYE EMPAWA Guno, si gwe mulundi ogusoose ebitongole by’ebyokwerinda okulwanira Mbabazi. Mu October wa 2017, abajaasi ba ISO abaali bakuuma Mbabazi, baabulako katono okwekuba amasasi n’abaserikale ba poliisi okuva mu Flying Squad abaali baduumirwa Herbert Muhangi.\nEmbeera eno, yawaliriza pulezidenti okusindika abamu ku basajja be abamukuuma okuzza embeera mu nteeko era okuva olwo, Mbabazi abadde akuumibwa SFC. Kyokka eggulo, bwe twatuukiridde omwogezi wa SFC, Jimmy Omara yagambye nti, baakuuma Mbabazi nga ISO efunye obutakkaanya ne poliisi kyokka embeera bwe yadda mu nteeko, baavaayo ne balekayo aba ISO kati be bamukuuma.\nKyokka ensonda mu ISO zaategeezezza nti, SFC yeekuuma Mbabazi era omujaasi eyakubiddwa essasi, wa SFC. Dayirekita Genero wa ISO, Col. Frank Kaka Bagyenda bwe yatuukiriddwa ku nsonga eno yagaanye okubaako ky’ayogera n’agamba nti, wabaddewo akabenje akaatuseewo era teketaaga kumalirako budde nga waliwo ensonga ez’amaanyi ezitawaanya eggwanga.\nMbabazi yasibirwa mu makaage agasangibwa mu zooni ya Ssendawula e Lunguijja nga 15/09/2017 akulira ekitongole ekikessi mu ggwanga ekya ISO, Col Frank Kaka Bagyenda nga bamulumiriza okubaako ky’amanyi ku kuttibwa kw’eyali omwogezi wa poliisi AIGP Andrew Felix Kaweesi eyattibwa mu bukambwe nga March 17, 2017. Mbabazi, y’omu ku bajulizi ISO beerina okulumiriza abasibe abaakwatibwa ku byokuttibwa kwa Kaweesi ng’abasinga baali baserikale ba poliisi naddala abaali bakolera mu kitongole kya Flying Squad.\nDr. Nelson Mutyaba.


Abaebbulaniya 9 LCB - Okusinza ku nsi ne mu ggulu - Endagaano - Bible Gateway\n9 (A)Endagaano ey’olubereberye, yalina amateeka agaalagirwa ag’okusinzanga Katonda, era waaliwo n’eweema entukuvu ey’oku nsi. 2 (B)Mu weema eno mwalimu ebisenge bibiri. Mu kisenge ekisooka nga mwe muli ekikondo ekya zaabu eky’ettaala, n’emmeeza okwabeeranga emigaati emyawule, ekisenge kino kyayitibwanga Ekifo Ekitukuvu. 3 (C)Era waaliwo olutimbe olwokubiri ng’emabega waalwo we wali ekifo ekiyitibwa Awatukuvu w’Awatukuvu. 4 (D)Mu kifo ekyo mwalimu ekyoterezo ky’obubaane ekya zaabu, n’essanduuko ey’endagaano, eyabikkibwako zaabu ku buli ludda. Mu ssanduuko nga mulimu ekibya ekya zaabu ekyalimu emmaanu, n’omuggo gwa Alooni nga gutojjedde, n’ebipande eby’amayinja eby’Amateeka Ekkumi eby’endagaano. 5 (E)Ku kisaanikira ky’essanduuko nga kuliko bakerubbi ab’ekitiibwa nga basiikirizza entebe ey’okusaasira; ebintu ebyo tetuyinza kubyogerako kaakano kinnakimu.\n6 (F)Ebintu byonna nga bimaze okutegekebwa bwe bityo, bakabona baayingiranga mu kisenge ekisooka buli lunaku ne bakola emirimu gyabwe egy’okuweereza. 7 (G)Naye Kabona Asinga Obukulu yekka ye yayingiranga mu kisenge eky’omunda omulundi gumu buli mwaka. Yagendangayo n’omusaayi, gwe yawangayo ku lulwe n’olw’ebibi by’abantu bye baakolanga mu butanwa. 8 (H)Mu bino byonna, Mwoyo Mutukuvu atutegeeza bulungi nti, Ekkubo erituuka mu bifo ebitukuvu lyali terinnamanyika, ng’eweema ey’Okukuŋŋaanirangamu ey’olubereberye ekyaliwo, n’enkola ey’edda ng’ekyaliwo. 9 (I)Amakulu geekyo mu kiseera kya leero, ge gano: ebirabo ne Ssaddaaka ebyaweebwangayo tebiyinza kutukuza mutima gw’oyo asinza. 10 (J)Bikoma ku byakulya na byakunywa na ku bulombolombo obw’okunaaba, n’ebiragiro abantu bye baalina okukwata n’okugondera okutuusa ku biro eby’okuzza ebintu obuggya.\n11 (K)Kristo yajja nga Kabona Asinga Obukulu ow’ebintu ebirungi ebyali bigenda okujja. Yayingira mu weema esinga obukulu n’okutuukirira, etaakolebwa na mikono gya bantu, etali ya mu nsi muno. 12 (L)Teyayingira na musaayi gwa mbuzi wadde ogw’ente ennume, naye yayingira mu Watukuvu w’Awatukuvu omulundi gumu gwokka n’omusaayi gwe; bw’atyo ye yennyini n’atufunira obulokozi obutaggwaawo. 13 (M)Obanga omusaayi gw’embuzi, n’ente ennume, n’evvu ly’ente enduusi, bimansirwa ku abo abalina ebibi, ne bibatukuza mu mubiri; 14 (N)omusaayi gwa Kristo ataliiko kamogo, eyeewaayo ye yennyini eri Katonda olw’Omwoyo ataggwaawo, tegulisinga nnyo okutukuza emyoyo gyaffe okuva mu bikolwa ebifu tulyoke tuweereze Katonda omulamu?\n15 (O)Noolwekyo Kristo ye mutabaganya mu ndagaano empya, okufa bwe kwabaawo olw’okununulibwa okuva mu byonoono eby’omu ndagaano eyasooka, abo abaayitibwa ab’obusika obutaggwaawo balyoke baweebwe ekisuubizo.\n16 Kubanga ekiraamo kiteekebwa mu nkola ng’eyakikola amaze kufa. 17 Kubanga kikola ng’eyakikola afudde, kubanga tekiba na makulu eyakikola bw’aba ng’akyali mulamu. 18 (P)Era n’endagaano ey’olubereberye teyakolebwa awatali musaayi. 19 (Q)Kubanga Musa bwe yamala okuwa abantu bonna Amateeka, n’atwala omusaayi gwa zisseddume n’ogw’embuzi, n’amazzi, n’addira obutabi obw’akawoowo obwa ezobu, n’ebyoya by’endiga ebiriko omusaayi, n’amansira ku kitabo kyennyini era ne ku bantu. 20 (R)N’ayogera nti, “Guno gwe musaayi gw’endagaano Katonda gye yabalagira okukwata.” 21 Era bw’atyo n’amansira ne ku weema ey’Okukuŋŋaanirangamu, ne ku byonna ebyakozesebwanga mu kusinza. 22 (S)Era mu mateeka buli kintu kitukuzibwa na musaayi, era awatali kuyiwa musaayi tewabaawo kusonyiyibwa.\n23 (T)Ebifaananyi by’ebintu eby’omu ggulu kyebiva byetaaga okutukuzibwa ne ssaddaaka, naye ebintu eby’omu ggulu byennyini biteekwa kutukuzibwa na ssaddaaka ezisinga ezo. 24 (U)Kubanga Kristo teyayingira mu kifo kya Watukuvu w’Awatukuvu ekyakolebwa n’emikono gy’abantu, naye yayingira mu ggulu mwennyini gy’ali kaakano mu maaso ga Katonda ku lwaffe. 25 (V)Kristo teyayingira mu ggulu kwewangayo mirundi mingi, nga Kabona Asinga Obukulu bw’ayingira mu Watukuvu w’Awatukuvu buli mwaka n’omusaayi ogutali gugwe, 26 (W)kubanga kyali kimugwanira okubonaabonanga emirundi mingi okuva ku kutondebwa kw’ensi. Naye kaakano yajja omulundi gumu ku nkomerero y’omulembe, ne yeewaayo yennyini ng’ekiweebwayo. 27 (X)Ng’abantu bwe baterekerwa okufa omulundi gumu n’oluvannyuma okulamulwa ne kutuuka, 28 (Y)era ne Kristo bw’atyo yaweebwayo omulundi gumu ne yeetikka ebibi by’abantu bonna. Alirabika nate omulundi ogwokubiri, si kuddamu kwetikka bibi byaffe, wabula okuleeta obulokozi eri abo abamulindirira.\n9:1 : Kuv 25:8\n9:2 : a Kuv 25:8, 9 b Kuv 25:31-39 c Kuv 25:23-29 d Lv 24:5-8\n9:3 : Kuv 26:31-33\n9:4 : a Kuv 30:1-5 b Kuv 25:10-22 c Kuv 16:32, 33 d Kbl 17:10\n9:5 : Kuv 25:17-19\n9:6 : Kbl 28:3\n9:7 : a Lv 16:11-19 b Lv 16:34 c Beb 5:2, 3\n9:8 : a Beb 3:7 b Yk 14:6; Beb 10:19, 20\n9:9 : Beb 5:1\n9:10 : a Lv 11:2-23 b Bak 2:16 c Beb 7:16\n9:11 : a Beb 2:17 b Beb 10:1 c Beb 8:2\n9:12 : a Beb 10:4 b nny 24 c Beb 7:27\n9:13 : Kbl 19:9, 17, 18\n9:14 : a 1Pe 3:18 b Tit 2:14; Beb 10:2, 22 c Beb 6:1\n9:15 : a 1Ti 2:5 b Beb 7:22\n9:18 : Kuv 24:6-8\n9:19 : Kuv 24:6-8\n9:22 : a Lv 8:15 b Lv 17:11\n9:23 : Beb 8:5\n9:24 : Beb 8:2\n9:25 : a Beb 10:19 b nny 7, 8\n9:26 : a Beb 4:3 b Beb 7:27\n9:27 : a Lub 3:19 b 2Ko 5:10\n9:28 : a Tit 2:13 b 1Pe 2:24 c 1Ko 1:7


EYATUNDIRA ENSEENENE KU NNYONYI POLIISI EMUKUTTE – CBS FM\nEYATUNDIRA ENSEENENE KU NNYONYI POLIISI EMUKUTTE\nFred Enanga Omwogezi wa poliisi mu ggwanga\nPoliisi ku kisaawe ky’ennyonyi Entebbe ekutte omuvubuka Mubiru Paul eyatundira enseenene ku nnyonyi ya Ugada airlines namba UR446 eyabadde Eva e Uganda ng’eyolekera Dubai ssabbiiti ewedde.\nPaul Mubiru akwatiddwa ne munne Kiggundu Habib agambibwa nti yeyakwata akatambi n’akasaasaanya ku mikutu emigatta bantu.\nOmwogezi wa Poliisi mu ggwanga Fred Enanga agambye nti ababiri bano tebaakoma kutyoboola nnyonyi ya ggwanga, wabula baateeka n’abasaabaze abalala ku bunkenke olw’okutunda enseenene zabwe nga bwebaleekanira waggulu.\nAgambye nti wadde nga baali bakebereddwa covid 19 nga balinnya ennyonyi, nti naye era kyali kibakakatako okwambala obukookolo kyebataakola olw’okusanyukirira kwebaafuna ng’abantu babagulako enseenene zebaali batwala e Dubai.\nEnanga agambye nti wadde Mubiru Paul aliko obubaka bweyafulumya nga yetonda,bakusooka okumunoonyerezaako basalewo ekiddako.\nMu ngeri y’emu Ab’Obuyinza mu kibuga Kampala nga bayambibwako poliisi n’amagye bakutte abantu babiri ababadde bakukusa bannayuganda okubatwala e Congo okuyikuula eby’obugagga nga tebagoberedde mateeka.\nAbakwate kuliko Rogers Vuma omukozi mu kampuni ensimi ya Zzaabu eya China Uganda Congo, ne Simon Ochogi omu ku balondoola enzirukanya y’emirimu mu Hotel ya Star Inn guest House Kikoni.\nKitegeerekese nti abakwate bano babadde bawandiisa abantu abagenda okukolera e Congo awatali lukusa kuva mu gavumenti, era nti babadde babatwala e Congo nga babayisa e Kasese ne Kanungu.\nAyogerera poliisi mu ggwanga Fred Enanga asinzidde Naggulu ku kitebe kya poliisi ekikulu, nategeeza nti nga ogyeeko ababiri abakwaatiddwa , waliwo abalala musanvu abatanategerekeka ababadde nabo balindidde okutwalibwa mu Congo.


Bukedde Online - Omukubi wa bbulooka n'aganza omuwala w'essomero ate Poliisi n'esibamu kitaawe!\nAbadde mukwano gwa Mukiibi akuutidde abaana obutagoba mukyala yenna anajja n'omwana w'omugenzi k'abe wa lubuto\nAbaazirwanako e Kayunga bayiisemu obukadde...\nKyatwala emyezi ebiri nga nneegayirira aba poliisi bannyambe naye beerema okutuusa lwe nneevaamu ne nkwata emitwalo ebiri ne ngiwa omu ku bapoliisi n’ampa owa LDU gwe nategeerako erya Kato ne ‘Crime preventer’ gwe baayitanga Kkooci ne tugenda ku ssaawa nga ttaano ez'ekiro.\nRonald Busuulwa ne Aisha Luwedde nga bapepeya. Luwedde kati alina emyaka 17.\nRONALD Busuulwa yakabawaza Aisha Luwedde mu 2014 nga wa myaka 14 gyokka.\nKitaawe w'omwana Omulangira Dalawusi Kanakulya bwe yaloopa omusango ku poliisi, aba poliisi baasalawo okudda ku ludda lwa Busuulwa ne basibamu kitaawe w’omwana nga kwe batadde n’okumukuba ennyo n’azirika olunaku lulamba.\nKalondoozi wa Bukedde alaze obutali bwenkanya mu musango guno.\nSSAALONGO Kanakulya yalwanirira ensi eno, era yali kadogo mu lutalo olwaleeta Gavumenti ya NRM mu buyinza.\nAgamba nti emyaka esatu egiyise, poliisi y’e Namungoona eyali ekulemberwa Grace Nyangoma (kati yazzibwa ku y’e Kampalamukadde) baamussaako omusango gw’okufumbiza omwana we atanneetuuka eri Busuulwa kyokka Busuulwa ne bamuta poliisi n’esibamu ye.\nNg’oggyeeko okumusiba, Kanakulya baamukuba nga omubbi n’azirika olunaku lulamba kyokka nti ne bamutwala mu kkooti nga tannadda ngulu!\nAte n’abeekitongole ekikwasisa empisa mu baserikale ekya PSU, Kanakulya gye yaloopa mu kifo ky’okumuyamba agamba nti beekobaana ne poliisi y'e Namungoona ne bongera okumutulugunya.\nSsaalongo Kanakulya, muwala we Luwedde (atudde) ne nnyina w’omwana.\nAisha Luwedde twali tubeera naye e Namungoona mu zooni ya Kigobe mu 2014. Yali wa myaka 14 era ng’asoma mu Namungoona Orthodox P/S mu P.3.\nNga October 4 2014, Luwedde teyadda waka kuva ku ssomero. Nagenda ku poliisi y’e Namungoona nzigulewo omusango gw'okubula kw'omwana wange ku fayiro nnamba SD05/04/10/14.\nTwanoonya omwana buli we twali tusuubira n’atubula.\nOluvanyuma lwa wiiki ssatu, Luwedde yakomawo eka, namubuuza gye yali ebbanga eryo lyonna n’angamba nti yali abeera ne Busuulwa, omuvubuka eyali akuba bbulooka okuliraana we nali mbeera.\nWabula yakomawo n'ebinuubule, bwe twamubuuza ekyali kimutuuseeko yagamba bodaboda yamukuba ekigwo!\nNga tetunnagenda mu ddwaaliro, omuwala namugamba asooke antwale ewa Busuulwa gy’agamba gy’abadde abeera era yantwalawo.\nBusuulwa twamusangayo, bwe namubuuza kye yali akola ne muwala wange yamwegaana nti ye tabeerangako naye.\nNamutwala mu ddwaaliro lya Namungooma Orthodox Medical Centre kyokka Busuulwa yajja atuvaako emabega.\nOlwamala okufuna obujjanjabi namutwala ku poliisi okubategeeza ng’omuwala bwe yali alabise.\nAba poliisi nabagamba omwana gy’abadde ne beewuunya. Busuulwa eyali atugoberera olwalaba nga tugenze ku poliisi, yadduka buddusi.\nOlwadda eka omwana yamalawo ennaku bbiri n’addamu n'abula.\nOlw'okuba nali ntegedde we yali abeera' nagenda ku poliisi ne mbasaba bampe abaserikale tugende tukwate abaana wabula ne nnemesebwa olw’okunsaba ssente ze saalina.\nEwa Busuulwa mu Namungoona Zooni 1, twasanga bali bwereere wabula ekyanneewuunyisa omu yeekanga n’agamba nti, " Eee! Busuulwa tetwategedde nti tuzze kukwata ggwe naye tofaayo ojja kuvaayo kubanga kitaawo amanyikiddwa!".\nOlwabatuusa ku poliisi e Namungoona, baabateeka emabega wa kawunta.\nWaliwo omuserikale Mugabi gwe nasaba ampe omwana wange nzireyo naye mmukomyewo enkeera kubanga abaali ku poliisi bonna baali basajja ate ng’obudde bwa kiro wabula n'agaana nange ne mmulekawo.\nNakeera nnyo okudda ku poliisi nasanga owa poliisi Mugabi ali ne muwala wange emmanju wa poliisi bayimiridde ku kisenge!\nOlwo owapoliisi kwe kundagira nkole sitaatimenti naye yandaalika okunsiba, namubuuza ekinsibya teyampa nsonga!\nOwapoliisi oyo Mugabi ye yanzigyako sitaatimenti wakati mu kukaayana kubanga ebintu bye nali mmugamba nga si by’awandiika.\nTwali tukyakaayana, eyali akulira okunoonyereza ku buzzi bw'emisango ku poliisi eno gwe nategeerako erya Ojambo yajja, Mugabi baamuzza ebbali n’abaako by’amugamba bye saawulira.\nBansaba emitwalo ebiri batwale omuwala n'omulenzi mu ddwaaliro bakeberebwe era ne nzibawa. Nange nabeesibako era twagenda ffenna e Mulago.\nOmusawo yakebera omwana n’asanga nga babadde bamukozesa. Ebyava mu kukebera yabikwasa Mugabi naye twamala ebbanga erisoba mu ssaawa nnamba ng’akukuta n'ebbaluwa z'omusawo mu ddwaaliro.\nGrace Nyangoma, Kanakulya gw’alumiriza okuvuluga omusango gwe.\nOlwamaliriza eby’eddwaaliro omwana baamukkiriza n’adda eka, Busuulwa ne bamusigaza.\nNga tutuuse eka, Luwedde yakantema nga bwe batajja kusiba mulenzi we kubanga olukwe lw'okumuta lwali lukoleddwa kiro!\nOmwana yankakasa nga ye bw’ataasula na mu kkomera era akimanyi nti bba bajja kumuta, nga bamugambye alemereko agambe abantu nti aweza emyaka 18.\nYanzibirako nti baali bamulagidde ajje ankoleko effujjo mmukube olwo bafune we banansibira.\nGrace Nyangoma, (ku ddyo) Kanakulya\ngw’alumiriza okuvuluga omusango gwe.\nMba sikyabitegeera, nga wayise wiiki bbiri bukya bakwata Busuulwa, omukazi omu n’ankubira essimu ng’angamba nti ye maama wa Busuulwa, yali ayagala tusisinkane tuteese kubanga fayiro yali evudde ew'omuwaabi wa Gavumenti ng’eragira bansibe.\nEnkeera yajja ewange ng’ayagala ampe emitwalo 70 ebintu biggwe nti bwe nnemerako nali nja kusibwa nga sirina kye nfunyeemu.\nNe taata w'omulenzi gwe mmanyiiko erya Male naye yagezaako okunsendasenda nzikirize emitwalo 70 biggwe.\nNagaana era ne mmugamba nga bwe nali siyinza kuteesa ku by’omwana atanneetuuka ate nga n'omusango gwa Gavumenti. Ojambo eyali akulira bambega ku poliisi y’e Namungoona yajja ewange n’ampita ku poliisi bambuulire ebyali biri ku fayiro.\nBwe nagatta omwana bye yali angambye ne maama w'omulenzi, nafunamu okutya kubanga tewaliiwo nsonga yali esitula Ojambo, akulira bambega omulamba okujja ewange nga yali asobola okukuba ssimu.\nBwe nagaana okugenda naye ku poliisi, mu kaseera katono abasajja abalala bajja ne banvumbagira, ne mbeesimattulako ne nneggalira mu nnyumba.\nBaasamba oluggi ne balumenya olwo ne bankwata. Bampisa bubi nnyo ne bankasuka ku kabangali nga bwe bankuba ng’omubbi.\nBaali bantwala omu ku basirikale n’ansamba mu kifuba, naddamu kutegeera nga ndi ku kitanda e Mulago!\nNakimanya luvannyuma, mu January wa 2015 lwe bantwala mu kkooti e Nabweru nga nzirise nti omulamuzi yabatabukira olw'embeera gye nalimu kwe kunsuula e Mulago.\nEno gye nategeerera nti aba poliisi baali bakintaddeko nti nze nali ngabye omwana ewa Busuulwa era ne banzigulako ogw'okwekobaana mu musango gw'okujjula ebitayidde!\nBino byonna byakolebwa nga mukyala wange ali bubi nga sirina muntu annyamba era e Mulago navaayo nzekka kyokka nga nnumizibwa era omuzirakisa ye yantuusa awaka.\nOluvannyuma ng’abapoliisi bapanga obujulizi obunnuma, Luwedde yajja eka n’abbayo muto we Hadijja Nakamaanya n’amutwala ku poliisi.\nAbaana bwe bantegeeza nadduka ne ngenda ku poliisi, nasanga bali ne Busuulwa n’owa poliisi Mugabi ng’amuggyako sitaatimenti, bwe nababuuza Mugabi yalagira owemmundu banzigyewo ku mpaka.\nOmwana Nakamaanya bamukozesa sitaatimenti egamba nti nze nagaba Luwedde ewa Busuulwa kyokka ekiseera ekyo Nakamaanya yalina emyaka 12 gyokka.\nEkyebuuzibwa nti lwaki kyali kyetaagisa omwana kumubba bubbi okuva mu maka gange!\nOlwafuna olungubanguba, ne ngenda mu kitongole ekikwasisa abaserikale empisa edkya PSU ndoope abaserikale bano.\nOmusango guli ku fayiro CEF 132/2015, bankwasa ofiisa Jackie Kizza wabula eno namala bya mu bulago.\nOfiisa mu kifo ky’okunnyamba ayinza okuba yeekobaana ne Nyangoma ne banne ku poliisi e Namungooma ne bongera okuntulugunya.\nBankwata ne bantwala ku poliisi e Kawaala nga bwe bagamba nti bagenda kundaga nti owa poliisi tawawaabirwa.\nBansuza mu kaduukulu enkeera ne bantwala mu kkooti e Nabweru.\nOmulamuzi gwe nategeerako erya Muhamad yansindika mu kkomera e Kasangati okutuusa lwe nneekubira enduulu ewa DPP ne mu kitongole ekiramuzi omulamuzi ne bamukyusa ne baleeta Elias Kakooza eyagugoba nga April 4, 2016.\nEssaawa ya leero muwala wange Busuulwa yamuzaalamu omwana, eky’ennaku na kati tannaweza myaka 18.\nSirina mulimu gwa maanyi gwe nnyinza kukola olw’okukubwa ekireetedde ssente okubula kyokka nga ebyetaago bingi.\nNsaba Gavumenti okunoonyereza ku baserikale baayo abantulugunya.\nOno kati y’akulira poliisi y’e Kampalamukadde. Bwe nabuuzizza ku ky’okukyusa omusango gwa Ssaalongo Kanakulya ne bamusiba n’okumutulugunya, yantegezezza nti bye njogerako ye tabimanyi era tabiwulirangako.\nKyokka nasoose kumubuuza ku Ssaalongo Kanakulya n’ambuuza mangu nti, ‘Abadde ki?’\nOno ye yawasa omuwala atanneetuuka, bwe nayogedde naye yagambye: Kituufu omuwala namutwala era kati yazaala wabula twakola endagaano ne taata (Kanakulya) era twali twakkiriziganya naye.\nTaata yangamba nti wadde omwana mmwagala naye ekituufu yali akyali muto ate ng’asoma.\nYangamba nti bwe nnaaba nnaamuwasa, mmutwale asome omulimu nga okusiba enviiri nga bw’akula bw’anaatuuka okwesalirawo olwo mmuwase.\nEbyembi omwana yajja ewange n’angamba nti ye yali ayagala kubeera nange era nabeera naye emyezi mwenda.\nLumu poliisi yajja n’enkwata ne bansindika e Luzira. Ekyannyamba sitaatimenti y'omuwala gye yakola yalaga nti ne kitaawe yalina ky’amanyi ku kyali kiriwo era ne bamukwata.\nNali siyinza kufiira mu kkomera kubanga bazadde bange baali bannumirirwa era bannyamba okuvaayo.\nNze ndowooza ekyanyiiza taata kwe kuba nga saatuukiriza ndagaano kukolera muwala mulimu.\nNaye wadde ebyo byaliwo, nakubidde taata (Kanakulya) essimu nga nneetonda era nsaba ansonyiwe.”\nKyokka Kanakulya yabuuzizza nti bw’aba yali yakkiriziganya ne Busuulwa ate lwaki yandibadde amuwawaabira ku poliisi? Ye lwaki yandibadde agaana emitwalo 70 nnyina wa Busuulwa ze yali amuwa?\nPoliisi y’e Namungoona, Kanakulya gye baamutulugunyiza.\nKU POLIISI E NAMUNGOONA\nBwe nagenze ku poliisi e Namungoona gye baatulugunyiza Ssaalongo Kanakulya, nabuuzizza atwala poliisi ASP Godfrey Twinomugisha ku nsonga zino wabula n’angamba nti ye ebiseera ebyo teyaliiwo okuggyako mbuuze owa poliisi Nyangoma eyaliwo.\nKu poliisi e Kawaala nasanzeeyo akulira ebikwekweto ku poliisi eno Fred Kyobe eyantegezezza nti eyo fayiro nkadde tebagimanyiiko kubanga ye ne OC bakyali bapya ku poliisi eyo!\nNe kaakati, Luwedde abalibwa nti tanneetuuka.\nEkyebuuzibwa nti bw’aba Busuulwa akkiriza nti omuwala yamuzaalamu omwana, lwaki Poliisi yamuta ng’ate etteeka limukwata olw’okukozesa omwana atannaweza myaka 18?\nPoliisi esinziira ku ki okukwata Ssaalongo Kanakulya gw’erumiriza okufumbiza omwana atanneetuuka ate n’eta eyamuwasa!\nYe mulamuzi ki eyata Busuulwa era yasinziira ku ki ng’ate naye akkiriza yazza omusango?\nOlwo etteeka lyassibwawo lwaki? Bassedduvuttgo abalala banaayiga batya ng’abantu nga Busuulwa balya butaala?\nEyalondodde mukazi we mu bwenzi bamukubye amasasi


1 Bassekabaka 12-22\nESSUULA Essuula 13 Essuula 14 Essuula 15 Essuula 16 Essuula 17 Essuula 18 Essuula 19 Essuula 20 Essuula 21 Essuula 22\n1 Lekobowaamu n'agenda e Sekemu: kubanga Isiraeri yenna baali bazze e Sekemu akumufuula kabaka.\n2 Awo olwatuuka Yerobowaamu mutabani wa Nebati bwe Yakiwulira; (kubanga yali akyali mu Misiri gye yali addukidde okuva eri kabaka Sulemaani, era Yerobowaamu n'atuula mu Misiri),\n3 ne batuma ne bamuyita; awo Yerobowaamu n'ekibiina kyonna ekya Isiraeri ne bajja ne boogera ne Lekobowaamu nti\n4 Kitaawo yafuula ekikoligo kyaffe okuba ekizito: kale nno wewula ggwe okuweereza okuzibu okwa kitaawo n'ekikoligo kye ekizito kye yatuteekako, naffe tulikuweereza.\n5 N'abagamba nti Mugende mumale ennaku ssatu nate, mulyoke mujje gye ndi nate. Abantu ne bagenda.\n6 Kabaka Lekobowaamu n'ateesa ebigambo n'abakadde abaayimiriranga mu maaso ga Sulemaani kitaawe bwe yali ng'akyali mulamu ng'ayogera nti Magezi ki ge mumpa okubaddamu abantu bano?\n7 Ne bamugamba nti Bw'onooyagala okuba omuddu eri abantu bano leero n'oyagala okubaweereza n'obaddamu n'obagamba ebigambo ebirtmgi, kale bo banaabanga abaddu bo ennaku zonna.\n9 N'abagamba nti Magezi ki ge mumpa mmwe tubaddemu abantu bano abaŋŋambye nti Wewula ekikoligo kitaawo kye yatuteekako?\n11 Era nno kubanga kitange yababinika ekikoligo ekizito, nze ndyongera ku kikoligo kyammwe: kitange yabakangavvula na nkoba, naye nze ndibakangavvula na njaba ez'obusagwa.\n13 Awo kabaka n'addamu abantu n'ebboggo, n'aleka okuteesa kw'abakadde kwe baamuwa;\n14 n'abagamba ng'okuteesa kw'abalenzi bwe kwali, ng'ayogera nti Kitange yafuula ekikoligo kyammwe ekizito, naye nze ndyongera ku kikoligo kyammwe: kitange yabakangawula na nkoba, naye nze ndibakangavvula na njaba ez'obusagwa.\n15 Awo kabaka n'atawulira bantu; kubanga kyali kigambo Mukama kye yaleeta anyweeze ekigambo kye Mukama kye yagamba Yerobowaamu mutabani wa Nebati mu mukono gwa Akiya Omusiiro.\n16 Awo Isiraeri yenna bwe baalaba nga kabaka tabawulira, abantu ne baddamu kabaka nga boogera nii Mugabo ki gwe tulina mu Dawudi? so tetulina busika mu mutabani wa Yese: mudde mu weema zammwe, ai Isiraeri: labirira nno ennyumba yo ggwe, Dawudi. Awo Isiraeri ne bagenda mu weema zaabwe.\n17 Naye abaana ba Isiraeri abaabeera mu bibuga bya Yuda, abo Lekobowaamu n'abafuga.\n18 Awo kabaka Lekobowaamu n'atuma Adolamu eyali omukulu w'omusolo; Isiraeri yenna ne bamukasuukirira amayinja n'okufa n'afa. Kabaka n'ayanguwa okulinnya mu ggaali ye okuddukira mu Yerusaalemi.\n20 Awo olwatuuka Isiraeri yenna bwe baawulira nga Yerobowaamu akomyewo, ne batuma ne bamuyita okujja eri ekibiina, ne bamufuula kabaka wa Isiraeri yenna: tewaali eyagoberera ennyumba ya Dawudi wabula ekika kya Yuda kyokka.\n21 Awo Lekobowaamu bwe yatuuka e Yerusaalemi, n'akuŋŋaanya ennyumba yonna eya Yuda n'ekika kya Benyamini, abasajja abalonde kasiriivu mu obukumi munaana, abalwanyi, okulwana n'ennyumba ya Isiraeri, okumuddiza nate obwakabaka Lekobowaamu mutabani wa Sulemaani.\n22 Naye ekigambo kya Katonda ne kijjira Semaaya omusajja wa Katonda nga kyogera nti\n23 Gamba Lekobowaamu mutabani wa Sulemaani kabaka wa Yuda n'ennyumba yonna eya Yuda ne Benyamini n'abantu bonna abalala nti\n24 Bw'atyo bw'ayogera Mukama nti Temwambuka so temulwana ne baganda bammwe abaana ba Isiraeri: muddeeyo buli muntu mu nnyumba ye; kubanga ekigambo kino kyava gye ndi. Awo ne bawulira ekigambo kya Mukama ne baddayo ne bagenda ng'ekigambo kya Mukama bwe kyali.\n25 Awo Yerobowaamu n'azimba Sekemu mu nsi ey'ensozi eya Efulayimu, n'abeera omwo; n'ava omwo n'azimba Penueri.\n26 Yerobowaamu n'ayogerera mu mutima gwe nti Kaakano obwakabaka bunadda eri ennyumba ya Dawudi:\n27 abantu bano bwe banaayambukanga okuweerayo ssaddaaka mu nnyumba ya Mukama mu Yerusaalemi, kale omutima gw'abantu bano gulikyukira nate mukama waabwe, Lekobowaamu kabaka wa Yuda; kale balinzita nze, ne baddayo eri Lekobowaamu kabaka wa Yuda.\n28 Awo kabaka n'alyoka ateesa ebigambo, n'akola ennyana bbiri za zaabu: n'abagamba nti Kinaabalemanga okwambukanga e Yerusaalemi; laba bakatonda bo, ai Isiraeri, abaakuggya mu nsi y'e Misiri.\n29 Naateeka emu mu Beseri ne ginnaayo naagiteeka mu Ddaani.\n30 N'ekigambo ekyo ne kiba ekibi: kutianga abantu baagendanga okusinziza mu maaso g'emu nga bagenda e Ddaani.\n31 N'azimba ennyumba ez'ebifo ebigulumivu, n'assaawo bakabona ng'abaggya mu bantu bonna abatali ba ku baana ba Leevi.\n32 Era Yerobowaamu n'assaawo embaga mu mwezi ogw'omunaana ku lunaku olw'omwezi olw'ekkumi n'ettaano okufaanana embaga eri mu Yuda, n'alinnya eri ekyoto; bw'atyo bwe yakolera mu Beseri ng'awaayo ssaddaaka eri ennyana ze yakola: n'ateeka mu Beseri bakabona b'ebifo ebigulumivu be yassaawo.\n33 N'alinnya eri ekyoto kye yali azimbye mu Beseri ku lunaku olw'ekkumi n'ettaano olw'omwezi ogw'omunaana, gwe mwezi gwe yagunja mu mutima gwe ye; n'assaawo embaga eri abaana ba Isiraeri, n'alinnya eri ekyoto okwoteza obubaane.\n1 Awo, laba, ne wajja omusajja wa Katonda ng'ava mu Yuda olw'ekigambo kya Mukama n'ajja e Beseri: awo Yerobowaamu yali ng'ayimiridde awali ekyoto okwoteza obunaane.\n2 Awo n'ayogerera waggulu ku kyoto olw'ekigambo kya Mukama n'ayogera nti Ai ekyoto, ekyoto, bw'atyo bw'ayogera Mukama nti Laba, omwana alizaalirwa ennyumba ya Dawudi, erinnya lye Yosiya; era ku ggwe kw'aliweerayo bakabona b'ebifo ebigulumivu abootereza obubaane ku ggwe, era baliweerayo ku ggwe amagumba g'abantu.\n3 N'awa akabonero ku lunaku olwo ng'ayogera nti Kano ke kabonero Mukama k'ayogedde: laba, ekyoto kiryatika n'evvu erikiriko liriyiika.\n4 Awo olwatuuka kabaka bwe yawulira ekigambo eky'omusajja wa Katonda kye yayogerera waggulu ku kyoto mu Beseri, awo Yerobowaamu n'agolola omukono gwe ng'ayima awali ekyoto ng'ayogera nti Mumukwate: N'omukono gwe gw'amugololedde ne gukala n'okuyinza n'atayinza kuguzza nate.\n5 Ekyoto nakyo ne kyatika n'evvu ne liyiika okuva ku kyoto ng'akabonero bwe kaali omusajja wa Katonda ke yawa olw'ekigambo kya Mukama.\n6 Awo kabaka n'addamu n'agamba omusajja wa Katonda nti Weegayirire nno ekisa kya Mukama Katonda wo onsabire omukono gwange gumponyezebwe nate: Omusajja wa Katonda ne yeegayirira Mukama, omukono gwa kabaka ne gumuwonyezebwa nate ne gufuuka nga bwe gwali olubereberye.\n7 Kabaka n'agamba omusajja wa Katonda nti Tuddeyo nange eka oweereweere, nange naakuwa empeera.\n8 Omusajja wa Katonda n'agamba kabaka nti Newakubadde ng'onompa ekitundu ky'ennyumba yo, siyingire wamu naawe so siiriire mmere so sinywere mazzi mu kifo kino:\n9 kubanga bwe nkuutiddwa bwe ntyo n'ekigambo kya Mukama nga kyogera nti Tolya mmere so tonywa mazzi so toddayo mu kkubo ly'ofulumyemu.\n10 Awo n'addayo mu kkubo eddala, n'ataddayo mu kkubo ly'afulumyemu ng'ajja e Beseri.\n11 Awo waaliwo nnabbi omukadde eyabeeranga mu Beseri; omu ku batabani be n'ajja n'amubuulira ebikolwa byonna omusajja wa Katonda bye yali akoledde mu Beseri ku lunaku olwo: ebigambo by'agambye kabaka nabyo ne babibuulira kitaabwe.\n12 Kitaabwe n'abagamba nti Kkubo ki mw'afulumidde? Awo batabani be nga balabye ekkubo ly'afulumiddemu omusajja wa Katonda eyava mu Yuda.\n13 N'agamba batabani be nti Munteekere amatanduko ku ndogoyi. Awo ne bamuteekera amatandiiko ku ndogoyi: n'agyebagala.\n14 N'agoberera omusajja wa Katonda n'amusanga ng'atudde wansi w'omwera: n'amugamba nti Ggwe musajja wa Katonda eyava mu Yuda? N'ayogera nti Nze nzuuyo.\n15 Awo n'amugamba nti Tuddeyo nange eka tulye ku mmere.\n16 N'ayogera nti Siyinza kuddayo naawe newakubadde okuyingira naawe: so siiriire mmere so sinywere mazzi wamu naawe mu kifo kino:\n17 kubanga nabuulirwa n'ekigambo kya Mukama nti Tolya ku mmere so tonywerayo mazzi so tokyuka nate okudda mu kkubo mw'ofulumidde.\n18 Awo n'amugamba nti Nange ndi nnabbi nga ggwe bw'oli; era malayika annambye n'ekigambo kya Mukama nti Mukomyewo mu nnyumba yo alye ku mmere anywe amazzi. Naye ng'amulimba.\n19 Awo n'addayo naye n'aliira ku mmere mu nnyumba ye n'anywa amazzi.\n20 Awo olwatuuka nga batudde ku mmeeza ekigambo kya Mukama ne kimujjira nnabbi amukomezzaawo:\n21 n'ayogerera waggulu eri omusajja wa Katonda eyava mu Yuda ng'ayogera nti Bw'atyo bw'ayogera Mukama nti Kubanga ogaanyi okuwulira akamwa ka Mukama so tokutte kiragiro Mukama Katonda wo ky'akulagidde,\n22 naye n'okomawo, era oliiridde ku mmere n'onywera amazzi mu kifo ky'akugambyeko nti Toliirayo ku mmere so tonywa mazzi: omulambo gwo tegulituuka mu ntaana ya bajjajjaabo.\n23 Awo olwatuuka bwe yamala okulya ku mmere era ng'anywedde n'ateeka amatandiiko ku ndogoyi ng'amuteekera nnabbi gw'akomezzaawo.\n24 Awo ng'agenze empologoma n'emusanga mu kkubo n'emutta: omulambo gwe ne gusuulibwa mu kkubo, endogoyi n'eyimirira kumpi nagwo; era n'empologoma n'eyimirira kumpi n'omulambo.\n25 Kale, laba, abantu ne bayitawo ne balaba omulambo nga gusuuliddwa mu kkubo n'empologoma ng'eyimiridde kumpi n'omulambo: ne bajja ne bakibuulira mu kibuga nnabbi omukadde mwe yabeeranga.\n26 Awo nnabbi amukomezzaawo mu kkubo bwe yakiwulira, n'ayogera nti Ye musajja wa Katonda ataagondedde kamwa ka Mukama: Mukama kyavudde amugabula eri empologoma emutaagudde n'emutta ng'ekigambo kya Mukama bwe kyali ky'amugambye.\n27 Awo n'agamba batabani be nti Munteekere amatandiiko ku ndogoyi. Ne bagiteekako amatandiiko.\n28 N'agenda n'asanga omulambo gwe nga gusuuliddwa mu kkubo n'endogoyi n'empologoma nga ziyimiridde kumpi n'omulambo: empologoma nga teridde mulambo so nga tetaagudde ndogoyi.\n29 Nnabbi n'asitula omulambo gw'omusajja wa Katonda n'aguteeka ku ndogoyi n'aguzzaayo: nnabbi omukadde n'akomawo mu kibuga okukungubaga n'okumuziika.\n30 N'ateeka omulambo gwe mu ntaana ye ye; ne bamukungubagira nga boogera nti Woowe, muganda wange!\n31 Awo olwatuuka\tg'amaze okumuziika n'agamba batabani be nti Bwe ndimala okufa, munziikanga mu ntaana omusajja wa Katonda mw'aziikiddwa; muteekanga amagumba gange kumpi n'amagumba ge.\n32 Kubanga ekigambo kye yayogerera waggulu olw'ekigambo kya Mukama ku kyoto ekiri mu Beseri ne ku nnyumba zonna ez'ebifo ebigulumivu ebirimu bibuga eby'e Samaliya telurirema kutuukirira.\n33 Oluvannyuma\tlw'ekigambo ekyo Yerobowaamu n'atakyuka okuleka ekkubo lye ebbi, naye ne yeeyongera nate okussaawo bakabona ab'ebifo ebigulumivu ng'abaggya ku bantu bonna:\tbuli eyayagalanga, n'amwawulanga wabeerewo bakabona b'ebifo ebigulumivu.\n34 N'ekigambo ekyo ne kifuuka ekibi eri ennyumba ya Yerobowaamu okugimalawo n'okugizikiriza okuva ku nsi yonna.\n1 Awo mu biro ebyo Abiya mutabani wa Yerobowaamu n'alwala.\n2 Yerobowaamu n'agamba mukazi we nti Golokoka, nkwegayiridde weefuule oleme okumanyibwa nga ggwe mukazi wa Yerobowaamu: ogende e Siiro; laba, Akiya nnabbi ali eyo eyanjogerako nga ndiba kabaka w'abantu bano.\n3 Era twala wamu naawe emigaati kkumi n'egy'empewere n'ensumbi ey'omubisi gw'enjuki, ogende gy'ali: ye alikubuulira omwana bw'aliba.\n4 Awo muka Yerobowaamu n'akola bw'atyo, n'agolokoka n'agenda e Siiro n'ajja mu nnyumba ya Akiya. Era. Akiya teyayinza kulaba; kubanga amaaso ge gaali gayimbadde olw'obukadde bwe.\n5 Awo Mukama n'agamba Akiya nti Laba, muka Yerobowaamu ajja okukubuuza ebya mutabani we; kubanga\talwadde:\tbw'oti\tbw'oti bw'onoomugamba: kubanga olunaatuuka bw'anaayingira, aneefuula okuba omukazi omulala.\n6 Awo olwatuuka Akiya bwe yawulira enswagiro z'ebigere bye ng'ayingira mu luggi, n'ayogera nti Yingira, ggwe muka Yerobowaamu; lwaki okwefuula. okuba omulala? kubanga ntumiddwa gy'oli n'ebigambo ebizito.\n7 Genda obuulire Yerobowaamu nti Bw'atyo bw'ayogera Mukama Katonda wa Isiraeri nti Kubanga nakugulumiza nga nkuggya mu bantu, ne nkufuula omukulu w'abantu bange Isiraeri,\n8 ne njuza mu bwakabaka nga mbuggya ku nnyumba ya Dawudi ne mbukuwa ggwe: era naye tobadde ng'omuddu wange Dawudi eyakwatanga ebiragiro byange era eyangoberera n'omuuima gwe gwonna okukola ekyo kyokka ekyali mu maaso gange ekirungi;\n9 naye okoze ekibi okusinga bonna abaakusooka n'ogenda ne weekolera bakatonda abalala n'ebifaananyi ebisaanuuse okunsunguwaza, n'onsuula ennyuma w'amabega go:\n10 kale, laba, kyendiva ndeeta ekibi ku nnyumba ya Yerobowaamu era ndimalawo buli mwana ow'obulenzi eri Yerobowaamu, asibiddwa era n'atasibiddwa mu Isiraeri, era ndyerera ddala ennyumba ya Yerobowaamu ng'omuntu bw'ayera obusa n'okuggwaawo ne buggwaawo bwonna.\n11 Owa Yerobowaamu anaafiiranga mu kibuga embwa zinaamulyanga; n'oyo anaafiiranga ku ttale ennyonyi ez'omu\tbbanga\tzinaamulyanga: kubanga Mukama akyogedde.\n12 Kale golokoka ogende mu nnyumba yo: ebigere byo bwe binaayingira mu kibuga, omwana anaafa.\n13 Kale Isiraeri yenna balimukungubagira ne bamuziika; kubanga ku ba Yerobowaamu oyo yekka ye alituuka mu ntaana: kubanga mu ye mulabise ekigambo ekirungi eri Mukama Katonda wa Isiraeri mu nnyumba ya Yerobowaamu.\n14 Era nate Mukama alyeyimusiza kabaka wa Isiraeri alimalawo ennyumba ya Yerobowaamu ku lunaku olwo: naye njogedde nrya? kaakano kati.\n15 Kubanga Mukama alikuba Isiraeri ng'ekitoogo bwe kinyeenyezebwa mu mazzi; era alisimbula Isiraeri okubaggya mu nsi eno ennungi gye yawa bajjajjaabwe, era alibasaasaanyiza emitala w'Omugga; kubanga bakoze Baaseri baabwe, nga basunguwaza Mukama.\n16 Era aliwaayo Isiraeri olw'ebibi bya Yerobowaamu bye yayonoona era bye yayonoonyesa Isiraeri.\n17 Awo muka Yerobowaamu n'agolokoka n'agenda n'ajja e Tiruza: awo bwe yali ng'ajja ku mulyango gw'ennyumba, omwana n'afa.\n18 Isiraeri yenna ne bamuziika ne bamukungubagira; ng'ekigambo kya Mukama bwe kyali kye yayogera n'omukono gw'o muddu we Akiya nnabbi.\n19 N'ebikolwa ebirala byonna ebya Yerobowaamu bwe yalwana era bwo yafuga, laba, byawandiikibwa mu kitabo eky'eby'omu mirembe gya bassekabaka ba Isiraeri.\n20 N'ennaku Yerobowaamu ze yafugira yaali emyaka abiri mu ebiri: ne yeebakira wamu ne bajjajjaabe, Nadabu mutabani we n'afuga mu kifo kye.\n21 Awo Lekobowaamu mutabani wa Sulemaani n'afuga mu Yuda. Lekobowaamu yali yaakamaze emyaka ana mu gumu bwe yalya obwakabaka, n'afugira emyaka kkumi na musanvu mu Yerusaalemi, ekibuga Viulcama kye yeeroboza mu bika byonna ebya Isiraeri okuteeka omwo erinnya lye: n'erinnya lya nnyina lyali Naama Omwamoni.\n22 Yuda n'akola ekyali mu maaso ga Mukama ekibi; ne bamukwasa ebuggya olw'ebibi byabwe bye baakola okusinga byonna bajjajjaabwe bye baakola.\n23 Kubanga beezimbira nabo ebifo ebigulumivu nabo n'empagi ne Baaseri ku buli lusozi oluwanvu ne wansi wa buli muti omubisi;\n24 era waaliwo n'abaalyanga ebisiyaga mu nsi: ne bakola ng'eby'emizizo byonna bwe byali eby'amawanga Mukama ge yagoba mu maaso g'abaana ba Isiraeri.\n25 Awo olwatuuka mu mwaka ogw'okutaano ogwa kabaka Lekobowaamu Sisaki kabaka We Misiri n'ayambuka okulumba Yerusaalemi:\n26 n'aggyayo eby'obugagga eby'omu nnyumba ya Mukama n'eby'obugagga eby'omu nnyumba ya kabaka; yatwalira ddala byonna: n'aggyayo engabo zonna eza zaabu Sulemaani ze yali akoze.\n27 Awo kabaka Lekobowaamu n'akola engabo za bikomo okudda mu kifo kyazo, n'aziteresa mu mikono gy'abakulu b'ambabowa abaakuumanga oluggi lw'ennyumba ya kabaka.\n28 Awo olwatuuka kabaka buli lwe yayingiranga mu nnyumba ya Mukama, abambowa ne bazambalanga ne bazizza mu nju ey'abambowa.\n29 Era ebikolwa ebirala byonna ebya Lekobowaamu ne byonna bye yakola tebyawandiikibwa mu kitabo eky'eby'omu mirembe gya bassekabaka ba Yuda?\n30 Era waabangawo entalo eri Lekobowaamu ne Yerobowaamu ennaku zonna.\n31 Lekobowaamu ne yeebakira wamu ne bajiajjaabe mu kibuga kya Dawudi: ne nnyina erinnya lye lyali Naama Omwamoni. Abiyaamu mutabani we n'afuga mu kifo kye.\n1 Awo mu mwaka ogw'ekkumi n'omunaana ogwa Yerobowaamu kabaka mutabani wa Nebati, Abiyaamu n'atanula okufuga Yuda.\n2 Yafugira emyaka esatu mu Yerusaalemi: ne nnyina erinnya lye lyali Maaka muwala wa Abisalomu.\n3 atambulira mu bibi byonna ebya kitaawe bye yakola okumusooka: n'omutima gwe tegwatuukirira eri Mukama Katonda we ng'omutima gwa Dawudi kitaawe.\n4 Era naye ku lwa Dawudi Mukama Katonda we n'amuwa ettabaaza mu Yerusaalemi okuyimusa mutabani we oluvannyuma lwe n'okunyweza Yerusaalemi:\n5 kubanga Dawudi yakolanga ebyali mu maaso ga Mukama ebirungi, n'atakyuka okuva mu kintu kyonna kye yamulagira ennaku zonna ez'obulamu bwe wabula mu kigambo kya Uliya Omukiiti.\n6 Awo\twaabangawo entalo eri Lekobowaamu ne Yerobowaamu ennaku zonna ez'obulamu bwe.\n7 N'ebikolwa ebirala byonna ebya Abiyaamu ne byonna bye yakola tebyawandiikibwa mu kitabo eky'eby'omu mirembe gya bassekabaka ba Yuda? Ne wabanga entalo eri Abiyaamu ne Yerobowaamu.\n8 Abiyaamu ne yeebakira wamu ne bajjajjaabe:\tne\tbamuziika\tmu kibuga kya Dawudi: Asa mutabani we n'afuga mu kifo kye.\n9 Awo mu mwaka ogw'amakumi abiri ogwa Yerobowaamu kabaka wa Isiraeri Asa n'atanula okufuga Yuda.\n10 N'afugira emyaka ana mu gumu mu Yerusaalemi: ne nnyina erinnya. lye. Lyali Maaka muwala wa Abisalomu.\n11 Asa n'akola ebyali mu maaso ga Mukama ebirungi nga Dawudi kitaawe bwe yakola.\n12 N'agoba abaalyanga ebisiyaga mu nsi, n'aggyawo ebifaananyi byonna bajjajjaabe bye baakola.\n13 Era ne Maaka nnyina n'amugoba mu bwa nnamasole kubanga yali akoze ekifaananyi eky'omuzizo okuba Asera; Asa n'atema ekifaananyi kye n'akyokera ku kagga Kiduloni.\n14 Naye ebifo ebigulumiw tebyaggibwawo: naye omutima gwa Asa gwatuukirira eri Mukama ennaku ze zonna.\n15 N'ayingiza mu nnyumba ya Mukama ebintu kitaawe bye yawonga n'ebintu bye yawonga ye yenayini, effeeza n'ezaabu n'ebintu.\n16 Ne wabanga entalo eri Asa ne Baasa kabaka wa Isiraeri ennaku zaabwe zonna.\n17 Awo Baasa kabaka wa Isiraeri n'atabaala Yuda, n'azimba Laama, obutaganya muntu kufuluma newakubadde okuyingira eri Asa kabaka wa Yuda.\n18 Awo Asa n'addira effeeza yonna n'ezaabu eyali esigadde mu by'obugagga eby'omu nnyumba ya Mukama n'eby'obugagga eby'omu nnyumba ya kabaka n'abikwasa mu mikono gy'abaddu be: kabaka Asa n'abiweereza Benikadadi mutabani wa Tabulimmoni mutabani wa Keziyoni kabaka We Busuuli eyabeeranga e Ddamasiko, ng'ayogera nti\n19 Waliwo endagaano eri nze naawe, eii kitange ne kitaawo: laba, nkuweerezza ekirabo kya ffeeza n'ezaabu; genda omenye endagaano yo eri Baasa kabaka wa Isiraeri anveeko.\n20 Awo Benikadadi n'awulira kabaka Asa, n'atuma abakulu b'eggye lye okulumba ebibuga bya Isiraeri, n'akuba Iyoni ne Ddaani ne Aberubesumaaka ne Kinnerosi yonna n'ensi yonna eya Nafutaali.\n21 Awo olwatuuka Baasa bwe yakiwulira n'aleka okuzimba Laama n'abeeranga e Tiruza.\n22 Awo kabaka Asa n'alangira Yuda yenna; tewali eyaggibwako; ne baggyawo amayinja ag'e Laama, n'emiti gyakyo, Baasa bye yazimbya; kabaka Asa n'abizimbisa Geba ekya Benyamini ne Mizupa.\n23 Era ebikolwa ebirala byonna ebya Asa n'amaanyi ge gonna ne byonna bye yakola n'ebibuga bye yazimba tebyawandiikibwa mu kitabo eky'eby'omu mirembe gya bassekabaka ba Yuda? Naye mu kiseera eky'obukadde bwe n’alwala ebigere.\n24 Asa ne yeebakira wamu ne bajjajjaabe n'aziikibwa wamu ne bajjajjaabe mu kibuga kya Dawudi kitaawe: Yekosafaati mutabani we n'afuga mu kifo kye.\n25 Awo Nadabu mutabani wa Yerobowaamu n'atanula okufuga Isiraeri mu mwaka ogw'okubiri ogwa Asa kabaka wa Yuda, n'afugira Isiraeri emyaka ebiri.\n26 N'akola ebyali mu maaso ga Mukama ebibi, n'atambulira mu kkubo lya kitaawe ne mu kyonoono kye kye yayonoonyesa Isiraeri.\n27 Awo Baasa mutabani wa Akiya ow'omu nnyumba ya Isakaali n'amwekobaana; Baasa n'amukubira e Gibbesoni eky'Abafirisuuti; kubanga Nadabu ne Isiraeri yenna baali bazingizizza Gibbesoni.\n28 Mu mwaka ogw'okusatu ogwa Asa kabaka wa Yuda Baasa mwe yamuttira, n'afuga mu kifo kye.\n29 Awo olwatuuka amangu ago bwe yalya obwakabaka, n'atta ennyumba yonna eya Yerobowaamu; teyamulekera Yerobowaamu n'omu eyassa omukka okutuusa lwe yamuzikiriza; ng'ekigambo bwe kyali ekya Mukama kye yayogera n'omukono gw'omuddu we Akiya Omusiiro:\n30 olw'ebibi bya Yerobowaamu bye yayonoona era bye yayonoonyesa Isiraeri; olw'okusunguwaza kwe kwe yasunguwaza Mukama Katonda wa Isiraeri.\n31 Era ebikolwa ebirala byoana ebya Nadabu ne byonna bye yakola tebyawandiikibwa mu kitabo eky'eby'omu mirembe gya bassekabaka ba Isiraeri?\n32 Ne wabanga entalo eri Asa ne Baasa kabaka wa Isiraeri ennaku zaabwe zonna.\n33 Mu mwaka ogw'okusatu ogwa Asa kabaka wa Yuda Baasa mutabani wa Akiya n'atanula okufuga Isiraeri yenna e Tiruza, n'afugira emyaka amakumi abiri mu ena.\n34 N'akola ebyali mu maaso ga Mukama ebibi n'atambulira mu kkubo lya Yerobowaamu ne mu kwonoona kwe kweyayonoonyesa Isiraeri.\n1 Awo ekigambo kya Mukama\tne kimujjira Yeeku mutabani wa Kanani ku Baasa nga kyogera\n2 Kubanga nakugulumiza nga nkuggya mu nfuufu ne nkufuula omukulu w'abantu bange Isiraeri; naawe otambulidde mu kkubo lya Yerobowaamu n’oyonoonyesa abantu bange Isiraeri okunsunguwaza n'ebibi byabwe;\n3 laba, ndiggirawo ddala Baasa n'ennyumba ye: era ndifuula ennyumba yo okufaanana ennyumba ya Yerobowaamu mutabani wa Nebati.\n4 Owa Baasa anaafiiranga mu kibuga embwa zinaamulyanga; n'ow'oku babe anaafiiranga ku ttale ennyoni ez'omu bbanga zinaamulyanga.\n5 Era ebikolwa ebirala byonna ebya Baasa ne bye yakola n'amaanyi ge tebyawandiikibwa mu kitabo eky'eby'omu mirembe gya bassekabaka ba Isiraeri?\n6 Baasa ne yeebakira wamu ne bajjajjaabe n'aziikibwa e Tiruza: Era mutabani we n'afuga mu kifo kye.\n7 Era nate ekigambo kya Mukama ne kijja ku Baasa mu mukono gwa nnabbi Yeeku mutabani wa Kanani ne ku nnyumba ye olw'ebibi byonna bye yakola mu maaso ga Mukama okumusunguwaza n'omulimu gw'emikono gye ng'afaanana ennyumba ya Yerobowaamu era kubanga yamukuba.\n8 Mu mwaka ogw'amakumi abiri mu mukaaga ogwa Asa kabaka wa Yuda Era mutabani wa Baasa n'atanula okufugira Isiraeri e Tiruza n'afugira emyaka ebiri.\n9 Awo omuddu we Zimuli omukulu w'ekitundu ky'amagaali ge n'amwekobaana: era yali ali e Tiruza ng'anywa omwenge ng'atamiirira mu nnyumba ya Aluza eyali saabakaaki mu Tiruza:\n10 Zimuli n'ayingira n'amufumita n'amutta mu mwaka ogw'amakumi abiri mu musanvu ogwa Asa kabaka wa Yuda, n'afuga mu kifo kye.\n11 Awo olwatuuka bwe yatanula okufuga, nga kyajje atuule ku ntebe ye, awo n'atta ennyumba yonna eya Baasa: teyamusigaliza mwana wa bulenzi, newakubadde ku nda ze newakubadde ku mikwano gye.\n12 Bw'atyo Zimuli bwe yazikiriza ennyumba yonna eya Baasa ng'ekigambo kya Mukama bwe kyali kye yayogera ku Baasa mu Yeeku nnabbi,\n13 olw'ebibi byonna ebya Baasa, n'ebibi bya Era mutabani we bye bayonoona era bye bayonoonyesa Isiraeri, okusunguwaza Mukama Katonda wa. Isiraeri n'ebirerya byabwe.\n14 Era ebikolwa ebirala byonna ebya Era ne byonna bye yakola tebyawandiikibwa mu kitabo eky'eby'omu mirembe gya bassekabaka ba Isiraeri?\n15 Mu mwaka ogw'amakumi abiri mu milsanvu ogwa Asa kabaka wa Yuda Zimuli n'afugira ennaku musanvu e Tiruza. Era abantu baali basiisidde okulwana ne Gibbesoni eky'Abafirisuuti.\n16 Awo abantu abaali basiisidde ne bawulira nga boogera nti Zimula yeekobaanye era asse kabaka: Isiraeri yenna kyebaava bafuula Omuli omukulu w'eggye okuba kabaka wa Isiraeri ku lunaku olwo mu lusiisira.\n17 Omuli n'ayambuka ng'ava e Gibbesoni ne Isiraeri yenna wamu naye, ne bazingiza Tiruza.\n18 Awo olwatuuka Zimuli bwe yalaba ng'ekibuga kimenyeddwa, n'ayingira mu kifo eky'ennyumba ya kabaka, ne yeeyokerera n'omuliro mu nnyumba ya kabaka n'afa,\n19 olw'ebibi bye bye yayonoona ng'akola ebyali mu maaso ga Mukama ebibi ng'atambulira mu kkubo lya Yerobowaamu ne mu kibi kye kye yakola okwonoonyesa Isiraeri.\n20 Era ebikolwa ebirala byonna ebya Zimuli n'obujeemu bwe bwe yajeema tebyawandiikibwa mu kitabo eky'eby'omu mirembe gya bassekabaka ba Isiraeri?\n21 Awo abantu ba Isiraeri ne baawulibwamu ebibiina bibiri: ekitundu ky'abantu nga bagoberera Tibuni mutabani wa Ginasi okumufuula kabaka; n'ekitundu nga bagoberera Omuli.\n22 Naye abantu abaagoberera Omuli ne basinga abantu abaagoberera Tibuni mutabani wa Ginasi: awo Tibuni n'afa, Omuli n'alya obwakabaka.\n23 Mu mwaka ogw'amakumi asatu mu gumu ogwa Asa kabaka wa Yuda Omuli n'atanula okufuga Isiraeri n'afugira emyaka kkumi n'ebiri: yafugira emyaka mukaaga e Tiruza.\n24 N'agula olusozi Samaliya eri Semeri ne talanta bbiri za ffeeza; n'azimba ku lusozi n'atuuma ekibuga kye yazimba erinnya ng'erinnya bwe lyali erya Semeri nnyini lusozi Samaliya.\n25 Omuli n'akola ebyali mu maaso ga Mukama ebibi n'agira ekyejo okusinga bonna abaamusooka.\n26 Kubanga yatambulira mu kkubo lyonna erya Yerobowaamu mutabani wa Nebati ne mu bibi bye bye yayonoonyesa Isiraeri okusunguwaza Mukama Katonda wa Isiraeri n’ebirerya byabwe.\n27 Era ebikolwa ebirala byonna ebya Omuli bye yakola n'amaanyi ge ge yalaga tebyawandiikibwa mu kitabo eky'eby'omu mirembe gya bassekabaka ba Isiraeri?\n28 Awo Omuli ne yeebakira wamu ne bajjajjaabe n'aziikibwa mu Samaliya: Akabu mutabani we n'afuga mu kifo kye.\n29 Awo mu mwaka ogw'amakumi asatu mu munaana ogwa Asa kabaka wa Yuda Akabu mutabani wa Omuli n'atanula okufuga Isiraeri: Akabu mutabani wa Omuli n'afugira Isiraeri mu Samaliya emyaka amakumi abiri mu ebiri.\n30 Era Akabu mutabani wa Imuli n'akola ebyali mu maaso ga Mukama ebibi okusinga bonna abaamusooka.\n31 Awo olwatuuka, ng'akiyita kigambo kitono okutambulira mu bibi bya Yerobowaamu mutabani wa Nebati, n'awasa Yezeberi muwala wa Esubaali kabaka w'Abasidoni, n'agenda n'aweereza Baali n'amusinza.\n32 Era yasimbira Baali ekyoto mu ssabo lya Baali lye yazimba mu Samaliya.\n33 Akabu n'akola Baaseri; Akabu ne yeeyongera nate okukola eby'okusunguwaza Mukama Katonda wa Isiraeri okusinga bakabaka bonna aba Isiraeri abaa musooka.\n34 Ku mirembe gye Kyeri Omubeseri n'azimba Yeriko: yassaawo emisingi gyakyo n'okufiirwa Abiraamu omubereberye we, n'asimba enzigi zaakyo n'okufiirwa mutabani we omuto Segubi, ng'ekigambo kya Mukama bwe kyali kye yayogera n'omukono gwa Yoswa mutabani wa Nuni.\n1 Awo Eriya Omutisubi, eyali ku abo abaatuula e Gireyaadi, n'agamba Akabu nti Mukama Katonda wa Isiraeri nga bw'ali omulamu gwe nnyimiririra mu maaso ge, tewaabenga musulo newakubadde enkuba mu myaka gino, wabula ng'ekigambo kyange bwe kiri.\n2 Awo ekigambo kya Mukama ne kimujjira nga kyogera nti\n3 Va wano okyuke ogende ebuvanjuba weekweke awali akagga Kerisi akoolekera Yoludaani.\n4 Awo olulituuka onoonyweranga mu kagga; era ndagidde bannamuŋŋoona okukuliisiza eyo.\n5 Awo n'agenda n'akola ng'ekigambo kya Mukama bwe kyali: kubanga yagenda n'abeera awali akagga Kerisi akoolekera Yoludaani.\n6 Awo bannamunnoona ne bamuleeteranga emmere n'ennyama enkya, n'emmere n'ennyama akawungeezi; n'anywanga mu kagga.\n7 Awo olwatuuka ddaaki akagga ne kakala olw'obutaba nkuba mu nsi.\n8 Awo ekigambo kya Mukama ne kimujjira nga kyogera nti\n9 Golokoka ogende e Zalefaasi ekya Sidoni, obeere eyo: laba, ndagidde omukazi nnamwandu ali eyo okukuliisanga.\n10 Awo n'agolokoka n'agenda e Zalefaasi: awo bwe yatuuka ku wankaaki w'ekibuga, laba, omukazi nnamwandu ng'ali eyo ng'alonda enku: n'amuyita n'ayogera nti Nkwegayiridde, nkimira otuzzi mu kibya, nnywe.\n11 Awo ng'agenda okugakima, n'amuyita n'ayogera nti Nkwegayiridde, ndeetera akamere mu mukono gwo.\n12 N'ayogera nti Nga Mukama Katonda wo bw'ali omulamu, sirina mugaati, wabula olubatu lw'obutta mu ppipa n'otufuta mu kasumbi: era, laba, nsennya enku bbiri nnyingire neefumbire nze n'omwana wange, tubulye tufe.\n13 Awo Eriya n'amugamba nti Totya; genda okole nga bw'oyogedde: naye sooka obunfumbiremu akagaati, okaleete gye ndi, oluvannyuma weefumbire wekka n'omwana wo.\n14 Kubanga bw'atyo bw'ayogera Mukama Katonda wa Isiraeri nti Eppipa ey'obutta terikendeera so n'akasumbi k'amafuta tekaliggwaawo, okutuusa ku lunaku Mukama lw'alitonnyesa enkuba ku nsi.\n15 Awo n'agenda n'akola\tnga\tEriya bw'ayogedde: omukazi naye n'ennyumba ye ne baliira ennaku nnyingi.\n16 Eppipa ey'obutta teyakendeera so n'akasumbi k'amafuta tekaggwaawo ng'ekigambo kya Mukama bwe kyali kye yayogerera mu Eriya.\n17 Awo olwatuuka oluvannyuma lw'ebyo omwana w'omukazi oyo nnyini nnyumba n'alwala; n'endwadde ye n'enyiikira bw'eti n'atabaamu nate na mukka.\n18 Awo n'agamba Eriya nti Nfaayo ki eri ggwe, ggwe omusajja wa Katonda? wajja gye ndi okunjijukiza ekibi kyange n'okutta omwana wange!\n19 N'amugamba nti Mpa omwana wo. N'amuggya mu kifuba kye n'amusitula n'amulinnyisa mu nju gye yabeerangamu n'amuteeka ku kitanda kye ye.\n20 N'akaabira Mukama, n'ayogera nti Ai Mukama Katonda wange, oleese ekibi ne ku nnamwandu ansuza ng'otta omwana we?\n21 Ne yeegolola ku mwana emirundi esatu, z'akaabira Mukama n'ayogera nti Ai Mukama Katonda wange, nkwegayiridde, obulamu bw'omwana ono bumuddemu nate.\n22 Mukama n'awulira eddoboozi lya Eriya; obulamu bw'omwana ne bumuddamu nate, n'alama.\n23 Awo Eriya n'addira omwana n'amuserengesa ng'amuggya mu kisenge n'amuleeta mu nnyumba n'amuwa\tnnyina: Eriya n'ayogera nti Laba, omwana wo mulamu.\n24 Awo omukazi n'agamba Eriya nti Kaakano mmanyi ng'oli musajja wa Katonda, era ng'ekigambo kya Mukama mu kamwa ko ge mazima.\n1 Awo olwatuuka ennaku nnyingi bwe zaayitawo, ekigambo kya Mukama ne kimujjira Eriya mu mwaka ogw'okusatu nga kyogera nti Genda weerage eri Akabu; nange nditonnyesa enkuba ku nsi.\n2 Awo Eriya n'agenda okweraga eri Akabu. Era enjala ng'enyiikidde nnyo mu Samaliya.\n3 Awo Akabu n'ayita Obadiya eyali saabakaaki. (Era Obadiya yarya nnyo Mukama:\n4 kubanga olwatuuka Yezeberi bwe yamalawo bannabbi ba Mukama, Obadiya n'addira bannabbi kikumi n'abakweka mu mpuku ataano ataano, n'abaliisanga n'emigaati n'amazzi.)\n5 Awo Akabu n'agamba Obadiya nti Genda obune ensi eri enzizi zonna ez'amazzi n'eri obugga bwonna: mpozzi tuliraba omuddo netuwonya embalaasi n'ennyumbu okufa tuleme okufiirwa ensolo zonna.\n6 Awo ne bagabana ensi bombi okugibuna: Akabu ng'akwata ekkubo lye ye, ne Obadiya ng'akwata ekkubo lye ye.\n7 Awo Obadiya ng'ali mu kkubo, laba, Eriya n'amusanga: n'amumanya n'avuunama amaaso ge n'ayogera nti Ggwe wuuno, mukama wange Eriya?\n8 N'amuddamu nti Nze nzuuno: genda obuulire mukama wo nti Laba, Eriya ali wano.\n9 N'ayogera nti Nuyomwnye mu ki, n'oyagala okuwaayo omuddu wo mu mukono gwa Akabu okunzita?\n10 Nga Mukama Katonda wo bw'ali omulamu, tewali ggwanga newakubadde obwakabaka mukama wange gy'ataatuma okukunoonya: awo bwe baayogeranga nti Tali wano, n'alayiza obwakabaka obwo n'eggwanga nga tebakulabye.\n11 Kale kaakano oyogedde nti Genda obuulire mukama wo nti Laba, Eriya ali wano.\n12 Kale olulituuka nga kyenjije nkuveeko kale omwoyo gwa Mukama gunaakutwala gye simanyi; kale bwe ndituuka ne mbuulira Akabu n'atayinza kukulaba, alinzita: naye nze omuddu wo ntya Mukama okuva mu buto bwange.\n13 Tekibuulirwanga mukama wange kye nnakola, Yezeberi bwe yatta banaabbi ba Mukama, bwe nnakweka abasajja kikumi ku bannabbi ba Mukama mu mpuku ataano ataano, ne mbaliisa emigaati n’amazzi?\n14 Kale kaakano oyogedde nti Genda obuulire mukama wo nti Laba, Eriya aliwano: kale ananzita.\n15 Awo Eriya n'ayogera nti Nga Mukama ow'eggye bw'ali omulamu, gwe nnyimiririra mu maaso ge, siireme kweraga eri ye leero.\n16 Awo Obadiya n'agenda okusisinkana Akabu n'amubuulira: Akabu n'agenda okusisinkana Eriya.\n17 Awo olwatuuka Akabu bwe yalaba Eriya Akabu n'amugamba nti Ggwe wuuno, ggwe ateganya Isiraeri?\n18 N'addamu nti Nze sinnateganya Isiraeri; naye ggwe n'ennyumba ya kitaawo, kubanga mwaleka ebiragiro bya Mukama, n'ogoberera Babaali.\n19 Kale nno tuma okuŋŋaanyize gye ndi Isiraeri yenna ku lusozi Kalumeeri ne bannabbi ba Baali ebikumi bina mu ataano ne bannabbi ba Baaseti ebikumi bina abalya ku mmeeza ya Yezeberi.\n20 Awo Akabu n'atumira abaana ba Isiraeri bonaa n'akuŋŋaanyiza bannabbi ku lusozi Kalumeeri.\n21 Awo Eriya n'asemberera abantu bonna, n’ayogera nti Mulituusa wa okutta aga n'aga nga mulowooza wabiri? Mukama oba ye Katonda, mumugoberere: naye oba Baali, kale mumugoberere ye. Abantu ne batamuddamu kigambo.\n22 Awo Eriya n'agamba abantu nti Nze nzekka nze nsigaddewo nnabbi wa Mukama; naye bannabbi ba Baali abasajja ebilcumi bins mu ataano.\n23 Kale batuwe ente bbiri; beeroboze eate emu okuba eyaabwe, bagitemeeteme, bagiteeke ku nku, so tebateeka muliro wansi: nange naalongoosa ente ey'okubiri, ne ngiteeka ku nku, ne siteeka muliro wansi.\n24 Kale mmwe mukaabirire erinnya lya katonda wammwe, nange naakaabirira erinnya lya Mukama: kale Katonda anaddamu n'omuliro oyo abe Katonda. Awo abantu ne baddamu ne boogera nti Oyogedde bulungi.\n25 Awo Eriya n'agamba bannabbi ba Baali nti Mweroboze ente emu okuba eyammwe, musooke okugirongoosa; kubanga muli bangi; mukaabirire erinnya lya katonda wammwe, naye temuteeka muliro wansi.\n26 Ne baddira ente gye baaweebwa, ne bagirongoosa, ne bakaabirira erinnya lya Baali okuva enkya okutuusa ettuntu, nga boogera nti Ai Baali, tuwulire. Naye ne wataba ddoboozi newakubadde addamu n'omu. Ne babuuka awali ekyoto ekyakolebwa.\n27 Awo olwatuuka mu ttuntu Eriya n'abaduulira n'ayogera nti Mwogerere waggulu: kubanga katonda; oba afiuniitiriza oba akyamye oba ali mu lugendo oba mpozzi yeebase, kigwanidde okumuzuukusa.\n28 Ne boogerera waggulu ne beesala n'obwambe n'amafumu ng'engeri yaabwe bwe yali okutuusa omusaayi lwe gwakulukutira ku bo.\n29 Awo olwatuuka ettuntu bwe lyali limenyese, ne balagula okutuusa ekiseera eky'okuwaayo ekitone eky'akawungeezi; naye ne wataba ddoboozi newakubadde addamu n'omu newakubadde assaayo omwoyo.\n30 Awo Eriya n'agamba abantu bonna nti Munsemberere; abantu bonna ne bamusemberera. N'addaabiriza ekyoto kya Mukama ekyali kisuuliddwa.\n31 Awo Eriya n'addira amayinja kkumi n'abiri ng'omuwendo bwe guli ogw'ebika by'abaana ba Yakobo eyajjirwa ekigambo kya Mukama nga kyogera nti Isiraeri lye linaabanga erinnya lyo.\n32 N'azimba amayinja okuba ekyoto mu linnya lya Mukama, n'asima olusalosalo okwetooloola ekyoto, obunene bwa lwo olugyamu ebigero bibiri eby'ensigo.\n33 N'atindikira enku, n'atemaatema ente, n'agiteeka ku nku. N'ayogera nti mujjuze amapipa ana amazzi, mugafuke ku kiweebwayo ekyokebwa ne ku nku.\n34 Awo n'ayogera nti Mukole bwe mutyo omutundi ogw'okubiri; ne bakola bwe batyo omulundi ogw'okubiri. N'ayogera nti Mukole bwe mutyo omulundi ogw'okusatu; ne bakola bwe batyo omulundi ogw'okusatu.\n35 Amazzi ne gakulukuta okwetooloola ekyoto; n'ajjuza n'olusalosalo amazzi.\n36 Awo olwatuuka mu kiseera eky'okuwaayo ekitone eky'akawungeezi Eriya nnabbi n'asembera n'ayogera nti Ai Mukama Katonda wa Ibulayimu, owa Isaaka ne Isiraeri, kitegeerebwe leero nga ggwe Katonda mu Isiraeri, era nga nze ndi muddu wo, era nga nkoze bino byonna lwa kigambo kyo.\n37 Mpulira, ai Mukama, mpulira, abantu bano bamanye nga ggwe, Mukama, ggwe Katonda, era ng'okyusizza emitima gyabwe okuddayo.\n38 Awo omuliro gwa Mukama ne gugwa ne gwokya ekiweebwayo ekyokebwa n'enku n'amayinja n'enfuufu, ne gukombera ddala amazzi agaali mu lusalosalo.\n39 Awo abantu bonna bwe baakiraba ne bavuunama amaaso gaabwe: ne boogera nti Mukama ye Katonda; Mukama ye Katonda.\n40 Awo Eriya n'abagamba nti Mukwate bannabbi ba Baali: waleme okuwona n'omu. Ne babakwata: Eriya n'abaserengesa eri akagga Kisoni n'abattira eyo.\n41 Awo Eriya n'agamba Akabu nti Golokoka olye onywe; kubanga waliwo okuwuuma kw'enkuba nnyingi.\n42 Awo Akabu n’agolokoka okulya n'okunywa. Eriya n'alinnya ku ntikko y'e Kalumeeri; n'avuunama ku ttaka, n'ateeka amaaso ge wakati w'amaviivi ge.\n43 N'agamba omuddu we nti Yambuka nno olengere awali ennyanja. N'alinnya n'alengera n'ayogera nti Tewali kintu. N'ayogera nti Genda nate emirundi musanvu.\n44 Awo olwatuuka omulundi ogw'omusanvu, n'ayogera nti Laba, ekire kirinnya nga kiva mu nnyanja ekiri ng'omukono gw'omuntu obutono. N'ayogera nti Yambuka ogambe Akabu nti Teekateeka eggaali lyo, oserengete, enkuba ereme okukuziyiza.\n45 Awo olwatuuka ekiseera kitono bwe kyayitawo, eggulu ne libindabinda ebire n'embuyaga, ne waba enkuba nnyingi. Akabu n'alinnya mu ggaali n'agenda e Yezuleeri.\n46 Omukono gwa Mukama ne guba ku Eriya; ne yeesiba ekimyu n'addukira mu maaso ga Akabu okutuusa awayingirirwa e Yezuleeri.\n1 Awo Akabu n'abuulira Yezeberi byonna Eriya bye yakola era bwe yatta bannabbi bonna n'ekitala.\n2 Awo Yezeberi n'atumira Eriya omubaka ng'ayogera nti Bakatonda bankole bwe batyo n'okukirawo, bwe sirifuula obulamu bwo okuba ng'obulamu bw'omu ku bo enkya bwe buliba nga kampegaano.\n3 Awo bwe yalaba ekyo n'agolokoka n'agenda olw'obulamu bwe, n'ajja e Beeruseba ekya Yuda, n'alekayo omuddu we.\n4 Naye ye yennyini n'atambula olugendo olw'olunaku lumu mu ddungu, n'ajja n'atuula wansi w'omwoloola: ne yeesabira okufa; n'ayogera nti Kinaamala; kaakano, ai Mukama, nziyaako obulamu bwange; kubanga sisinga bajjajjange obulungi.\n5 N'agalamira ne yeebaka wansi w'omwoloola; kale, laba malayika n'amukomako, n'amugamba nti Golokoka olye.\n6 N'atunula, kale, laba, omugaati nga guli awali omutwe gwe ogwokeddwa ku manda n'akasumbi ak'amazzi. N'alya n'anywa n'agalamira nate.\n7 Malayika wa Mukama n'ajja nate omulundi ogw'okubiri n'amukomako n'ayogera nti Golokoka olye; kubanga olugendo lukuyinze obunene.\n8 N'agolokoka n'alya n'anywa, n'atambula mu maanyi ag'emmere eyo ennaku amakumi ana emisana n'ekiro n'atuuka e Kolebu olusozi lwa Katonda.\n9 N'atuukayo n'ayingira mu mpuku, n'asula omwo; kale, laba, ekigambo kya Mukama ne kimujjira, n'amugamba nti Okola ki wano, Eriya?\n10 N'ayogera nti Nkwatiddwa obuggya bungi ku lwa Mukama Katonda ow'eggye; kubanga abaana ba Isiraeri balese endagaano yo, basudde ebyoto byo, era basse bannabbi bo n'ekitala: nange, nze nzekka, nze nsigaddewo; n'obulamu bwange babunoonya okubuggyawo.\n11 N'ayogera nti Fuluma oyimirize ku lusozi mu maaso ga Mukama. Kale, laba, Mukama n'ayitawo, embuyaga nnyingi ez'amaanyi ne zimenya ensozi ne zaasa enjazi mu maaso ga Mukama; naye Mukama nga tali mu mbuyaga: awo oluvannyuma lw'embuyaga kikankano kya nsi; naye Mukama nga tali mu kikankano ky'ensi:\n12 awo oluvannyuma lw'ekikankano muliro; naye Mukama nga tali mu muliro: awo oluvannyuma lw'omuliro ddoboozi ttono lya ggonjebwa.\n13 Awo olwatuuka Eriya bwe yaliwulira, ne yeebikka amaaso ge mu munagiro, n'afuluma n'ayimirira mu mulyango gw'empuku. Kale, laba, ne wamujjira eddoboozi, ne lyogera nti Okola ki wano, Eriya?\n14 N'ayogera nti Nkwatiddwa obuggya burigi ku lwa Mukama Katonda ow'eggye; kubanga\tabaana ba\tIsiraeri balese endagaano yo; basudde ebyoto byo, era basse bannabbi bo n'ekitala; nange, nze nzekka, nze nsigaddewo; n'obulamu bwange babunoonya okubuggyawo.\n15 Awo Mukama n'amugamba nti Genda oddeyo mu kkubo lyo eri eddungu ery'e Ddamasiko: kale bw'olituuka ofukanga amafuta ku Kazayeeri okuba kabaka w'e Busuuli:\n16 ne Yeeku mutabani wa Nimusi omufukangako amafuta okuba kabaka wa Isiraeri: ne Erisa mutabani wa Safati ow'e Aberumekola omufukangako amafuta okuba nnabbi mu kifo kyo.\n17 Awo olulituuka oyo anaawonanga ekitala kya Kazayeeri Yeeku anamuttanga: n'oyo anaawonanga ekitala kya Yeeku Erisa anaamuttanga.\n18 Era naye ndyesigaliza akasanvu mu Isiraeri amaviivi gonna agatafukaamiriranga Baali na buli kamwa akatamunywegeranga.\n19 Awo n'avaayo n'asanga Erisa mutabani wa Safati eyali ng'alima ng'alina mu maaso ge emigogo gy'ente kkumi n'ebiri, ye ng'alina ogw'ekkumi n'ebiri: awo Eriya n'asomoka okugenda gy'ali n'amusuulako omunagiro gwe.\n20 Awo n'aleka ente, n'adduka mbiro okugoberera Eriya, n'ayogera nti Nkwegayiridde, ka mmale okunywegera kitange ne mmange, ndyoke nkugoberere. N'amugamba nti Ddayo; kubanga nkukoze ki?\n21 N'addayo n'atamugoberera n'addira omugogo gw'ente n'azitta, n'afumba ennyama yaazo n'ebintu eby'ente, n'agabira abantu ne balya. Awo n'agolokoka n'agoberera Eriya n'amuweereza.\n1 Awo Benikadadi kabaka w’e Busuuli n'akuŋŋaanya eggye lye lyonna: ne waba wamu naye bakabaka amakumi asatu mu babiri n'embalassi n'amagaali: n'ayambuka n'azingiza Samaliya n'alwana nakyo.\n2 N'atumira Akabu kabaka wa Isiraeri ababaka mu kibuga, n'amugamba nti Bw'atyo bw'ayogera Benikadadi nti\n3 Effeeza yo n'ezaabu yo yange; ne bakazi bo nabo n'abaana bo, abasinga obulungi, baage.\n4 Awo kabaka wa Isiraeri n'addamu n'ayogera nti Kiri ng'ekigambo kyo, mukama wange, ai kabaka; nze wuwo ne byonna bye nnina.\n5 Awo ababaka ne bakomawo ne boogera nti Bw'atyo bw'ayogera Benikadadi nti Okutuma nakutumira nga njogera nti Oliwaayo gye ndi efleeza yo n'ezaabu yo ne bakazi bo n'abaana bo;\n6 naye ndikutumira abaddu bange enkya bwe buliba nga kampegaano, kale balikebera ennyumba yo n'ennyumba z'abaddu bo; awo olulituuka kyonna kyonna ekisanyusa amaaso go balikiteeka mu mukono gwabwe ne bakitwala.\n7 Awo kabaka wa Isiraeri n'ayita abakadde bonna ab'ensi, n'ayogera nti Mutegeere, mbeegayiridde, mulabe omusajja ono bw'alina ky'atwagaza: kubanga yantumira olw'abakazi bange n'abaana bange n'effeeza yange ne zaabu yange; ne simumma.\n8 Awo abakadde bonna n'abantu bonna ne bamugamba nti Towulira so tokkiriza.\n9 Kyeyava agamba ababaka ba Benikadadi nti Gamba mukama wange kabaka nti Byonna bye wasookerako okutumira omuddu wo ndibikola: naye kino siyinza kukikola. Ababaka ne bagenda ne bamuddiza\tebigambo.\n10 Awo Benikadadi n'amutumira n'ayogera nti Bakatonda bankole bwe batyo n'okukirawo, enfuufu ey'e Samaliya bw'eribuna abantu bonna abango berera okuba embatu.\n11 Awo kabaka wa Isiraeri n'addamu n'ayogera nti Mumugambe nti Eyeesiba ebyakulwanyisa bye aleme okwenyumiriza ng'oyo abyesumulula.\n12 Awo olwatuuka Benikadadi bwe yawulira ekigambo ekyo, bwe yali ng'anywera, ye ne bakabaka abo, mu weema, n'agamba abaddu be nti Musimbe ennyiriri. Ne basimba ennyiriri okulwana n’ekibuga.\n13 Kale, laba, nnabbi n'asemberera Akabu kabaka wa Isiraeri, n'ayogera nti Bw'atyo bw'ayogera Mukama nti Olabye ekibiina kino kyonna ekinene? laba, naakigabula mu mukono gwo leero; naawe onoomanyz nga nze Mukama.\n14 Akabu n'ayogera nti Eri ani? N'ayogera nti Bw'atyo bw'ayogera Mukama nti Eri abalenzi ab'abakulu b'amasaza. Awo n'ayogera nti Ani anaasooka okulwana? N'addamu nti Ggwe.\n15 Awo n'ayolesa abalenzi ab'abakulu b'amasaza, ne baba ebikumi bibiri mu asatu mu babiri: awo oluvannyuma lwabwe n'ayolesa abantu bonna, abaana ba Isiraeri botma, ke kasanvu.\n16 Awo ne batabaala mu ttuntu. Naye Benikadadi yali ng'ali mu weema ng'anywa omwenge ng'atamiira, ye ne bakabaka, bakabaka amakumi asatu mu babiri abaamubeera.\n17 Awo abalenzi ab'abakulu b'amasaza be baasooka okutabaala; Benikadadi n'atuma, ne bamubuulira nu Waliwo abasaja abafulumye mu Samaliya.\n18 N'ayogera nti Ne bwe baba bafulumidde mirembe, mubawambe; ne bwe baba bafulumidde bulwa, mubawambe.\n19 Awo abo ne bafuluma mu kibuga, abalenzi ab'abakulu b'amasaza, n'eggye eryabagoberera.\n20 Ne batta buli muntu musajja we; Abasuuli ne badduka, Isiraeri ne babagoberera: Benikadadikabaka w'e Busuuli n'awonera ku mbalaasi wamu n'abeebagala embalaasi.\n21 Awo kabaka wa Isiraeri n'afuluma n'akuba embalaasi n'amagaali, n'atta Abasuuli olutta\tlunene.\n22 Awo nnabbi n'asemberera kabaka wa Isiraeri n'amugamba nti Genda oddemu amaanyi weetegereze olabe by'onookola: kubanga omwaka bwe gulidda kabaka w'e Busuuli alikutabaala.\n23 Awo abaddu ba kabaka w'e Busuuli ne bamugamba nti Katonda waabwe katonda wa ku nsozi; kyebaava batusinga amaanyi: naye tulwanire nabo mu lusenyi, kale tetulirema kubasinga bo amaanyi.\n24 Era kola kino; ggyawo bakabaka buli muntu mu kifo kye, osseewo mu kifo kyabwe abaami:\n25 era weebalire eggye erifaanana eggye lye wafiirwa, embalaasi okudda mu kifo ky'embalaasi, n'eggaali okudda mu kifo ky'eggaali: kale tulirwanira nabo mu lusenyi, era tetulirema kubasinga amaanyi. Awo n'awulira eddoboozi lyabwe n'akola bw'atyo.\n26 Awo olwatuuka omwaka bwe gwadda Benikadadi n’ayolesa Abasuuli n'ayambuka n'agenda e Afeki okulwana ne Isiraeri.\n27 Awo abaana ba Isiraeri ne bayolesebwa ne baweebwa entanda yaabwe, ne babatabaala: awo abaana ba Isiraeri ne basiisira okuboolekera nga bafaanana ebisibo bibiri ebitono eby'abaana b'embuzi: naye Abasuuli ne babuna ensi.\n28 Awo omusajja wa Katonda n'asembera n'agamba kabaka wa Isiraeri n'ayogera nti Bw'atyo bw'ayogera Mukama nti Kubanga Abasuuli boogedde nti Mukama katonda wa ku nsozi, naye si katonda wa mu biwonvu; kyendiva ngabula mu mukono gwo ekibiina kino kyonna ekinene, nammwe mulimanya nga nze Mukama.\n29 Awo ne basiisira nga basulaganako ne bamala etmaku musanvu. Awo olwatuuka ku lunaku olw'omusanvu ne balumbagana; abaana ba Isiraeri ne batta ku Basuuli abasajja abatambula n'ebigere kasiriivu ku lunaku lumu.\n30 Naye abalala ne baddukira e Afeki mu kibuga; awo bbugwe n'agwa ku basajja obukumi bubiri mu kasanvu abaasigalawo. Ne Benikadadi n'adduka n'atuuka mu kibuga mu kisenge eky'omunda.\n31 Abaddu be ne bamugamba nti Laba nno, tuwulidde nga bakabaka b'ennyumba ya Isiraeri bakabaka ba kisa: tukwegayiridde, twambale ebibukutu mu biwato n'emigwa ku mitwe gyaffe, tufulume eri kabaka wa Isiraeri: mpozzi anaawonya obulamu bwo.\n32 Awo ne beesiba ebibukutu mu biwato ne batikkira emigwa ku mitwe, ne bajja eri kabaka wa Isiraeri, ne boogera nti Omuddu wo Benikadadi ayogera nti Nkwegayiridde, mbeere omulamu. N'ayogera nti Akyali mulamu? ye muganda wange.\n33 Awo abasajja ne balabirira nnyo ne banguwa okwetegereza oba nga bw'ayagala bw'atyo; ne boogera nti Muganda wo Benikadadi. Awo n'ayogera nti Mugende mumuleete. Awo Benikadadi n'afuluma n'ajja gy'ali; n'amulinnyisa mu ggaali.\n34 Awo Benikadadi n'amugamba nti Ebibuga kitange bye yaggya ku kitaawo nze ndibizzaayo; era olyerimira enguudo mu Ddamasiko, nga kitange bwe yeerimira mu Samaliya. Nange, bwe yayogera Akabu, naakuta ne ndagaano eno. Awo n'alagaana naye endagaano n'amuta.\n35 Awo omusajja omu ow'oku baana ba bannabbi n'agamba munne olw'ekigambo kya Mukama nti Nfumita, nkwegayiridde. Omusajja n'agaana okumufumita.\n36 Awo n'amugamba nti Kubanga towulidde ddoboozi lya Mukama, laba, bw'onooba nga kyojje onveeko, empologoma eneekutta. Awo bwe yali nga kyajje amuveeko, empologoma n'emusanga n'emutta.\n37 Awo n'asanga omusajja omulala, n'ayogera nti Nfumita, nkwegayiridde. Omusajja n'amufumita ng'amufumita ekiwundu.\n38 Awo nnabbi n'agenda n'alindirira kabaka mu kkubo, ne yeefuula ng'abisse ekiremba kye ku maaso ge.\n39 Awo kabaka bwe yali ayitawo, n'akaabirira kabaka: n'ayogera nti Omuddu wo yafuluma wakati mu lutalo; kale, laba, omusajja n'akyama n'andeetera omusajja n'ayogera nti Kuuma omusajja ono: okubula bw'aliba ng'abuze, kale obulamu bwo buliba mu kifo ky'obulamu bwe, oba oliriwa talanta ey'effeeza.\n40 Awo omuddu wo bwe yali ng'atawaana eruuyi n'eruuyi, ng'agenze. Awo kabaka wa Isiraeri n'amugamba nti Era bwe gutyo bwe gunaaba omusango gwo; ggwe ogusaze ggwe kennyini.\n41 Awo n'ayanguwa n'aggya ekiremba ku maaso ge; kabaka wa Isiraeri n'smutegeera nga wa ku bannabbi.\n42 N'amugamba\tnti Bw'atyo bw'ayogera Mukama nti Kubanga wata omusajja ow'ekiwe gye ndi okuva mu mukono gwo, obulamu bwo kyebuliva bubeera mu kifo ky'obulamu bwe, n'abantu bo baliba mu kifo ky'abantu be.\n43 Awo kabaka wa Isiraeri n'agenda mu nnyumba ye, ng'anyiikadde era ng'anyiize, n'ajja e Samaliya.\n1 Awo olwatuuka oluvannyuma lw'ebyo Nabosi Omuyezuleeri yalina olusuku olw'emizabbibu olwali mu Yezuleeri kumpi n'olubiri lya Akabu kabaka w'e Samaliya.\n2 Awo Akabu n'agamba Nabosi nti Mpa olusuku lwo olw'emizabbibu mbeere nalwo okuba olusuku lw'enva, kubanga luli kumpi n'ennyumba yange; nange ndikuwa mu kifo kyalwo olusuku olw'emizabbibu olusinga obulungi: oba bw'onoosiima, ndikuwa ebintu ng'omuwendo gwalwo bwe guli.\n3 Awo Nabosi n'agamba Akabu nti Mukama akiddize eri gye ndi nkuwe obusika bwa bajjajjange.\n4 Awo Akabu n'ayingira mu nnyumba ye, ng'anyiikadde era ng'anyiize olw'ekigambo Nabosi Omuyezuleeri ky'amugambye: kubanga ayogedde nti Sijja kukuwa busika bwa bajjajjange. N'agalamira ku kitanda kye n'akyusa amaaso ge n'atakkiriza kulya ku mmere.\n5 Naye Yezeberi mukazi we n'ajja gy'ali, n'amugamba nti Kiki ekinakuwazizza omwoyo gwo obwenkanidde awo, n'okulya n'otolya ku mmere?\n6 N'amugamba nti Kubanga njogedde ne Nabosi Omuyezuleeri ne mmugamba nti Mpa olusuku lwo olw'emizabbibu olw'ebintu; oba bw'onoosiima, ndikuwa olusuku olw'emizabbibu olulala mu kifo kyalwo: n'addamu nti Sijj kukuwa lusuku lwange olw'emizabbibu.\n7 Yezeberi mukazi we n'amugamba nti Ggwe ofuga nno obwakabaka bwa Isiraeri? golokoka olye ku mmere, omutima gwo gusanyuke: nze ndikuwa olusuku olw'emizabbibu olwa Nabosi Omuyezuleeri.\n8 Awo n'a wandiika ebbaluwa mu linnya lya Akabu, n'azissaako akabonero ke, n'aweereza ebbaluwa abakadde n'abakungu abaali mu kibuga kye era abaatuula awali Nabosi.\n9 N'awandiika mu bbaluwa ng'ayogera nti Mulangire okusiiba, mumuteeke Nabosi waggulu mu bantu\n10 muteeke abasajja babiri aba Beriali mu maaso ge, bamulumirize nga boogera nti Wakolimira Katonda ne kabaka. Mulyoke mumuggyewo, mumukasuukirire amayinja afe.\n11 Awo abasajja ab'omu kibuga kye abakadde n'abakungu abaabeera mu kibuga kye ne bakola nga Yezeberi bw'abatumidde, nga bwe kyawandiikibwa mu bbaluwa ze yabaweereza.\n12 Awo ne balangira okusiiba, ne bamuteeka waggulu Nabosi mu bantu.\n13 Abasajja babiri abaana ba Beriali ne bayingira ne batuula mu maaso ge: abasajja ba Beriali ne bamulumiriza, nga balumiriza Nabosi mu maaso g'abantu, nga boogera nti Nabosi yakolimira Katonda ne kabaka. Awo ne bamuggya mu kibuga, ne bamukasuukirira amayinja n'afa.\n14 Awo ne batumira Yezeberi nga boogera nti Nabosi akasuukiriddwa amayinja afudde.\n15 Awo olwatuuka Yezeberi bwe yawulira Nabosi ng'akasuukiriddwa amayinja era ng'afudde, Yezeberi n'agamba Akabu nti Golokoka olye olusuku olw'emizabbibu olwa Nabosi Omuyezuleeri lwe yagaana okukuwa olw'ebintu kubanga Nabosi takyali mulamu naye afudde.\n16 Awo olwatuuka Akabu bwe yawtilira Nabosi ng'afudde, awo Akabu n'agolokoka okuserengeta mu lusuku olw'emizabbibu olwa Nabosi Omuyezuleeri okululya.\n17 Awo ekigambo kya Mukama ne kijjira Eriya Omutisubi nga kyogera nti\n18 Golokoka oserengete okusisinkana ne Akabu kabaka wa Isiraeri atuula mu Samaliya laba, ali mu lusuku olw'emizabbibu olwa Nabosi gy'aserengese okululya.\n19 Era onoomugamba nti Bw'atyo bw'ayogera Mukama nti Osse era olidde? era onoomugamba nti Bw'atyo bw'ayogera Mukama nti Mu kifo embwa mwe zaakombera omusaayi gwa Nabosi, embwa mwe zirikombera omusaayi gwo, weewaawo, ogugwo.\n20 Awo Akabu n'agamba Eriya nti Ondabye, ggwe omulabe wange? N'addamu nti Nkulabye: kubanga weetunze okukola ebiri mu maaso ga Mukama ebibi.\n21 Laba, adikuleetako akabi, era ndikwerera ddala, era ndimalawo eri Akabu buli mwana ow'obulenzi n'oyo asibiddwa n'atasibiddwa mu Isiraeri:\n22 era ndifuula ennyumba yo okufaanana ennyumba ya Yerubowaamu mutabani wa Nebati n'okufaanana ennyumba ya Baasa mutabani wa Akiya olw'okusunguwaza kwe wansunguwaza n'oyonoonyesa Isiraeri.\n23 Era Mukama n'ayogera ne ku Yezeberi nti Embwa ziririira Yezeberi awali ekigo eky'e Yezuleeri.\n24 Owa Akabu anaa&iranga mu kibuga embwa zinaamulyanga; n’yo anaafiiranga ku ttale ennyonyi ez'omu bbanga zianamulyanga,\n25 (Naye tewali eyafaanana Akabu eyeetunda okukola ebyali mu maaso ga Mukama ebibi Yezeberi mukazi we gwe yapikiriza.\n26 N'akolanga eby'emizizo ennyo ng'agoberera ebifaananyi nga byonna bwe byali Abamoli bye baakolanga Mukama be yagoba mu maaso g'abaana ba Isiraeri.)\n27 Awo olwatuuka Akabu bwe yawulira ebigambo ebyo, n'ayuza ebyambalo bye n'ayambala ebibukutu ku mubiri gwe n'asiiba n'agalamira ng'ayambadde ebibukutu n'atambula mpola.\n28 Awo ekigambo kya Mukama ne kijjira Eriya Omutisubi nga kyogera nti\n29 Olaba Akabu bwe yeetoowaza mu maaso gange? kubanga yeetoowaza mu maaso gaage, sirireeta kabi ako ku mirembe gye: naye ku mirembe ya mutabani we bwe ndireeta akabi ako ku nnyumba ye.\n1 Awo ne bamala emyaka esatu nga tewali bulwa eri Obusuuli ne Isiraeri.\n2 Awo olwatuuka mu nwaka ogw'okusatu Yekosafaati kalaka wa Yuda n'aserengeta eri abaka wa Isiraeri.\n3 Awo kabaka wa Isiraeri n'agamba abaddu be nti Mumanyi aga Lamosugireyaadi kyaffe, naffe tusirika ne tutakiggya mu mukono gwa kabaka w’e Busuuli?\n4 N'agamba Yekosafaati nti Onoonda nange e Lamosugireyaadi okulwana? Awo Yekosafaati n'amba kabaka wa Isiraeri nti Nze linga ggwe bw'oli, abantu bange abantu bo, embalaasi zange ng'ebalaasi zo.\n5 Awo Yekosafaati n'agamba kabaka wa Isiraeri uti Nkwegayiridde, buuza ekigambo kya Mukama leero.\n6 Awo kabaka wa Isiraeri n'akuŋŋaanya bannabbi abasajja ng'ebikumi bina, n'abagamba nti Ntabaale e Lamosugireyaadi nantiki ndekeyo? Ne boogera nti Yambuka; kubanga Mukama alikigabula mu mukono gwa kabaka.\n7 Naye Yekosafaati n'ayogera nti Tewali wano nate nnabbi wa Mukama, tumubuuze?\n8 Kabaka wa Isiraeri n'agamba Yekosafaati nti Waliwo nate omusajja omu gwe tuyinza okubuulizaamu Mukama, Mikaaya mutabani wa Imula: naye mmukyawa; kubanga tandagulako birungi wabula ebibi. Yekosafaati n'ayogera nti Kabaka aleme okwogera bw'atyo.\n9 Awo kabaka wa Isiraeri n'ayita omumbowa n'ayogera nti Yanguwa okime Mikaaya mutabani wa Imula.\n10 Era kabaka wa Isiraeri ne Yekosafaati kabaka wa Yuda ne batuula buli muntu ku ntebe ye nga bambadde ebyambalo byabwe, mu mbuga eri ku mulyango gwa wankaaki w'e Samaliya; bannabbi bonna ne bala gulira mu maaso gaabwe.\n11 Awo Zeddekiya mutabani wa Kenaana ne yeekolera amayembe ag'ebyuma n'ayogera nti Bw'atyo bw'ayogera Mukama nti Olitomera Abasuuli na gano okutuusa lwe balimalibwawo.\n12 Ne bannabbi bonna ne balaguIa bwe batyo, nga boogera nti Yambuka e Lamosugireyaadi olabe omukisa: kubanga Mukama alikigabula mu mukono\tgwa kabaka.\n13 Awo omubaka eyagenda okuyita Mikaaya n'amugamba nti Laba nno, ebigambo bya bannabbi bibuulira kabaka ebirungi n'akamwa kamu: nkwegayiridde, ekigambo kyo kifaanane ekigambo ky'omu ku bo, oyogere ebirungi.\n14 Awo Mikaaya n'ayogera nti Nga Mukama bw'ali omulamu, Mukama ky'anan0amba ekyo kye nnaayogera.\n15 Awo bwe yajja eri kabaka, kabaka n'amugamba nti Mikaaya, tutabaale e Lamosugireyaadi nantiki tulekeyo? N'amuddamu nti Yambuka olabe omukisa; era Mukama alikigabula mu mukono gwa kabaka.\n16 Awo kabaka n'amugamba nti Naakulayiza emirundi emeka oleme okumbuulira ekigambo n'ekimu wabula amazima mu linnya lya Mukama?\n17 N'ayogera nti Ndabye Isiraeri yenna ng'asaasaanidde ku nsozi ng'endiga ezitalina musumba: Mukama n'ayogera nti Abo tebalina mukama waabwe; baddeyo buli muntu mu nnyumba ye mirembe.\n18 Awo kabaka wa Isiraeri n'agamba Yekosafaati nti Sikugambye aga taalagule birungi eri nze wabula ebibi?\n19 N'ayogera nti Kale wulira ekigambo kya Mukama: ndabye Mukama ng'atudde ku ntebe ye n'eggye lyonna ery'omu ggulu nga bayimiridde gy'ali ku mukono gwe ogwa ddyo ne ku gwa kkono.\n20 Mukama n'ayogera nti Ani anaasendaseada Akabu ayambuke e Lamosugireyaadi agwe? Omu n'ayogera bw'atyo; omulala n'ayogera bw'atyo.\n21 Awo ne wafuluma omuzimu ne guyimirira mu maaso ga Mukama ne gwogera nti Nze naamusendasensa.\n22 Mukama n'agugamba nti Otya? Ne gwogera nti Naafuluma ne mbeera omuzimu ogw'obulimba mu kamwa ka bannabbi be bonna. Naayogera nti Ggwe onoomusendasenda n'okusobola onoosobola: fuluma okole bw'otyo.\n23 Kale nno, laba, Mukama atadde omuzimu ogw'obulimba mu kamwa ka bannabbi bo bano bonna: era Mukama akwogeddeko akabi.\n24 Awo Zeddekiya mutabani wa Kenaana n'asembera n'akuba Mikaaya oluyi, n'ayogera nti Omwoyo gwa Mukama gwampitako gurya okwogera naawe?\n25 Mikaaya n'ayogera nti Laba, oliraba ku lunaku olwo bw'oliyingira mu kisenge eky'omunda okwekweka.\n26 Awo kabaka wa Isiraeri n'ayogera nti Mutwale Mikaaya mumuzze eri Amoni omukulu w'ekibuga n'eri Yowaasi mutabani wa kabaka;\n27 mwogere nti Bw'atyo bw'ayogera kabaka nti Olusajja luno muluteeke mu kkomera mululiisenga emmere ey'okulaba ennaku n'amazzi ag'okulaba ennaku, okutuusa lwe ndikomawo emirembe.\n28 Awo Mikaaya n'ayogera nti Okukomawo bw'olikomawo emirembe, Mukama nga tayogeredde mu nze. N'ayogera nti Muwulire, mmwe amawanga mwenna.\n29 Awo kabaka wa Isiraeri ne Yekosafaati kabaka wa Yuda ne bambuka e Lamosugireyaadi.\n30 Kabaka wa Isiraeri n'agamba Yekosafaati nti Neefuula ne nnyingira mu lutalo; naye ggwe yambala ebyambalo byo. Awo kabaka wa Isiraeri ne yeefuula n'ayingira mu lutalo.\n31 Awo kabaka w'e Busuuli yali alagidde abaami amakumi asatu mu babiri ab'amagaali ge ng'ayogera nti Temulwana na bato newakubadde abakulu, wabula kabaka wa Isiraeri yekka.\n32 Awo olwatuuka abaami b'amagaali bwe baalaba Yekosafaati ne boogera nti Mazima ye kabaka wa Isiraeri; ne bakyama okulwana naye: Yekosafaati n'ayogerera waggulu.\n33 Awo olwatuuka abaami b'amagaali bwe baalaba nga si ye kabaka wa Isiraeri, awo ne bakoma okumugoberera.\n34 Awo ne wabaawo omuntu eyanaanuula omutego gwe nga tagenderedde n'alasa kabaka wa Isiraeri ebyambalo bye eby'ebyuma we bigattira: kyeyava agamba omugoba w'eggaali lye nti Kyusa omukono gwo onziye mu ggye; kubanga nftunitiddwa nnyo:\n35 Olutalo ne lweyongera ku lunaku olwo: kabaka ne bamukwatirira mu ggaali lye okulwana n'Abasuuli, n'afa akawungeezi: omusaayi ne guva mu kiwundu ne gukulukutira munda w'eggaali.\n36 Awo ne waba okulangirwa mu ggye lyonna enjuba ng'eyagala okugwa nga boogera nti Buli muntu adde mu kibuga ky'ewaabwe, era buli muntu adde mu nsi y'ewaabwe.\n37 Awo kabaka n'afa n'aleetebwa e Samaliya; ne baziika kabaka mu Samaliya.\n38 Ne booleza eggaali awali ekidiba eky'e Samaliya; embwa ne zikomba omusaayi gwe; (era abenzi baanaabiranga eyo;) ng'ekigambo kya Mukama bwe kyali kye yayogera.\n39 Era ebikolwa ebirala byonna ebya Akabu ne byonna bye yakola n'ennyumba ey'amasanga gye yazimba n'ebibuga byonna bye yazimba tebyawandiikibwa mu kitabo eky'eby'omu mirembe gya bassekabaka ba Isiraeri?\n40 Awo Akabu ne yeebakira wamu ne bajjajjaabe; Akaziya mutabani we n'afuga mu kifo kye.\n41 Awo Yekosafaati mutabani wa Asa n'atanula okufuga Yuda mu mwaka ogw'okuna ogwa Akabu kabaka wa Isiraeri.\n42 Yekosafaati yali yaakamaze emyaka amakumi asatu mu etaano bwe yalya obwakabaka: n'afugira emyaka amakumi abiri mu etaano mu Yerusaalemi. Ne nnyina erinnya lye lyali Azuba muwala wa Siruki.\n43 Awo n'atambuliranga mu kkubo lyonna erya Asa kitaawe; n'atakyama okulivaamu, ng'akola ebyali mu maaso ga Mukama ebirungi: naye ebifo ebigulumivu tebyaggibwawo; abantu nga bakyaweerayo ssaddaaka ne bootereza obubaane mu bifo ebigulumivu.\n44 Era Yekosafaati n'atabagana ne kabaka wa Isiraeri.\n45 Era ebikolwa ebirala byonna ebya Yekosafaati n'amaanyi ge ge yalaga era bwe yalwana tebyawandukibwa mu kitabo eky'eby'omu mirembe gya bassekabaka ba Yuda?\n46 N'abaalyanga ebisiyaga abaasigalawo ku mirembe gya kitaawe Asa n'abaggya mu nsi.\n47 Awo nga tewali kabaka mu Edomu: omusigire nga ye kabaka.\n48 Yekosafaati n'asiba malikebu ez'e Talusiisi ez'okugenda e Ofiri okukimayo ezaabu: naye ne zitagenda; kubanga malikebu zaamenyekera e Ezyonigeba.\n49 Awo Akaziya mutabani wa Akabu n'agamba Yekosafaati nti Abaddu bange bagende n'abaddu bo mu malikebu. Naye Yekosafaati n'atakkiriza.\n50 Yekosafaati ne yeebakira wamu ne bajjajjaabe n'aziikibwa wamu ne bajjajjaabe mu kibuga kya Dawudi jjajjaawe: awo Yekolaamu mutabani we n'afuga mu kifo kye.\n51 Akaziya mutabani wa Akabu n'atanuta okufuga Isiraeri mu Samaliya mu mwaka ogw'ekkumi n'omusanvu ogwa Yekosafaati kabaka wa Yuda n'afugira Isiraeri emyaka ebiri.\n52 N'akola ebyali mu maaso ga Mukama ebibi n'atambulira mu kkubo lya kitaawe ne mu kkubo lya nnyina ne mu kkubo lya Yerobowaamu mutabani wa Nebati mwe yayonoonyesa Isiraeri.\n53 N'aweereza Baali n'amusinza n'asunguwaza Mukama Katonda wa Isiraeri nga byanna bwe byali kitaawe bye yakola.


Bukedde Online - Olukiiko lwa kabineti lwakusala ku myaka abakadde kwebafunira ensako eya buli mwezi\nOlukiiko lwa kabineti lwakusala ku myaka abakadde kwebafunira ensako eya buli mwezi\nEbya munnamateeka Opio okweyimirirwa bijulidde mulamuzi\nObugumiikiriza butuyambye okutambuza obufu...\nMINISITA w’abalema n’abakadde Hajat Sarah Kanyike agumizza abakadde nti emyaka kwe bafunira ensako yaabwe gavumenti egenda kugikendeezaako give mu 80 gikke ku 70.\nMinisita Sarah Kanyike ng'akwasa omukadde ensako ye e Kayunga\nHajat Sarah Kanyini agamba nti ensonga zino yamaze okutuusa mu lukiiko lwa Baminisita (Cabinet) era lwe lulindiriddwa okusalawo.\nAgamba nti gavumenti ekizudde ng'emyaka 80 omukadde kw'ateekeddwa okufunira ensako eya 25,000/- buli mwezi giri waggulu nnyo era bangi bakandaaliridde okuzifuna abamu ne batuuka okufa nga tebazikombyeko.\nMinisita Sarah Kanyike bino abyogeredde Kayunga bw'abadde agabira abakadde 2,818 ssente 100.000/- buli omu ez'ensako gavumenti zeebawa buli mwezi nga zino za myezi ena okuli July, August, September ne October.\nAgamba nti gavumenti era yakulowooza ku kwongeza ku mutemwa gwensimbi zino okuva ku 25,000/- ze bafuna kati zeeyongereko.\nMinisita Kanyike yagambye nti abakadde era balina n'ekizibu eky'emwaka egiri ku ndagamuntu nga abamu bakaddiye naye endagamuntu ziraga emyaka mitono ate abamu tebazirina era ku kino bamaze okuwandiikira abakulira abakozi ku disitulikiti zonna bakwatagane n'ekitongole ki NIRA batereeze ensobi zino abakadde bafune ssente.\nAkulira enteekateeka eno e Kayunga Collins Kafeero Kiggundu agamba nti okuva mu mwaka gwa 2016 lwe baatandika okugabira abakadde, ssente 1,799,000,000/- ze zaakagabibwa era abakadde 2,818 be baganyuddwa.\nKafeero agambye nti ssente zino zikyusizza obulamu bw'abakadde era abaali baweddemu essuubi baatandika okwekkiririzaamu ate abamu bazikozesa okwejjanjaba, okwetuusaako ebyetaago n'abamu batandiseewo pulojekiti ezireeta ssente.\nAbakadde basiimye gavumenti olwensako eno ebaweebwa era bawadde obujulizi ku ngeri ssente zino gye zibayambye.\nDr. Atwine asiimye omulimu gw'okuddaabiriza eddwaliro lya Kayunga Hospital\nSsemaka bamugobezza omugole gw'abadde yaakawasa\nVision Group egabidde aba siniya ebitabo\nEyasabye nnyina okugenda okucakala afiiridde mu nnyanja


Bukedde Online - Eyali ssita wa KCC ne Cranes mulwadde ensigo: Ali bubi\nSsita wa Crested Cranes yeegasse ku ya Bun...\nBULI lw’okoona ku linnya lya Ibrahim Sekaggya, Abubaker Tabula, Wilber Musika n’abalala, Willy Kyambadde ayunguka amaziga.\nKyambadde ng’asiba omupiira. Ku ddyo bw’afaanana kati.\nAgamba nti kimukwasa ennaku mikwano gye enfiirabulago okubeera mu mbeera ennungi nga ye ennaku agiyonka butaaba sso nga bangi yali abasinga n'ekitone ky'omupiira.\nYazannyirako Express, KCC FC ne Cranes ng'alina ekitone kisuffu era Bannayuganda bangi baamulinamu essuubi.\nMu kaseera kano, Kyambadde ali mu maska ge e Jinja Kalooli Zooni mu Kawempe mulwadde nnyo nga takyasobola kutambula bulungi olw'omusaayi omutono mu mubiri. Talina busobozi bwetuusaako ebyetaago eby'omu bulamu era agamba talina nsimbi zigenda mu ddwaaliro okumujjanjaba ensigo.\n"MU butuufu nazannya omupiira nga buli we mpita banuuka ensingo okundaba. Nnalina essuubi nti nja kubeera wa byafaayo nnyo mu mupiira gwa Uganda wabula embeera yange nange enkaabya," Kyambadde bwe yategeezezza Bukedde ng'ayunguka amaziga.\nAgamba nti bw'ajjukira ebiseera we yazannyira ne Sekaggya, Musika, Lawrence Musoke n'abalala, amaziga gamuyitamu nti kuba naye kasi singa alinga bo. Yategeezezza nti gugenda mu mwaka mulamba nga atawaanyizibwa ekirwadde ky'ensigo nti wadde yagendako e Mulago, bikyagaanyi.\nYasabye abazirakisa okumudduukirira agende mu ddwaaliro afune ku bujjanjabi obw'enjawulo kuba obulamu bumukaluubiridde nga takyesobola ng'ate alina famire ya baana bataano.\nMUKYALA WE AYOGEDDE\nHawa Nakku, mukyala wa Kyambadde, yategeezezza nti asobeddwa eka ne mu kibira kuba taata w'abaana be obulwadde bumulemeddeko, nga yeetaaga abantu okumumuyambako kuba naye akoze buli ky'asobola naye bikyagaanyi.\n"Nkoze omulimu gwange nga omukyala era nkyagukola naye nneetaaga abantu okunkwasizaako," Nakku bwe yasabye abalina obusobozi okumuyamba.\nYasomerako e Naggalama Islamic, gye yatandikira okuzannya omupiira, ne Arua Young (Arua).\nMu 1996, yeegatta ku Express ng'ava mu Arua ate mu 2000 n'agenda mu KCC FC.\nMu 2002 yaddayo mu Express ate oluvannyuma n'agenda e Vietnam n'amalayo emyaka ena kyokka nga yaliko ne mu Jomo Cosmos eya South Afrika ebintu ne bitatambula bulungi n'avaayo.\nNg'akomyewo mu Uganda, yeegatta ku Proline n'agizannyira sizoni emu, oluvannyuma n'agenda mu Bright Stars n'agiyamba okwegatta ku liigi ya babinywera.\nOluvannyuma omupiira yagunnyuka n'afuuka omu ku batendesi ba Bright Stars ne John Kayanja, okumala sizoni emu.\nKyambadde n'abaaliko abazannyi abali mu mbeera embi bayambibwe batya? Teesa ng'oyita ku mukutu gwa Bukedde ogwa Facebook.\nJinja Kalooli Zooni\nAb'e Bwema mu Buvuma basibiddwako kalantiini lwa kuzuulibwayo balwadde ba COVID 19 babiri\nKavuma aduumira Express\nAba Onduparaka beetonze olw'okukubwa ggoolo 7